Egipat: Mubarak ponovo na nosilima doveden na suđenje – Visokoin.com\nEgipat: Mubarak ponovo na nosilima doveden na suđenje\nU Kairu je danas nastavljeno suđenje bivšem egipatskom predsjedniku Hosniju Mubaraku tokom kojeg je odbrana, koja ima na raspolaganju pet dana, iznijela svoje argumente.\nDržavna televizija emitovala je snimke na kojima je prikazano kako Hosni Mubarak (83) ponovo na nosilima stiže u sud.\nMubarak je optužen za saučesništvo u ubijanju više od 800 ljudi tokom obračuna policije i vojske s demonstrantima i pobunjenim narodom, koji su i doveli do njegovog odlaska s vlasti 11. februara prošle godine.\nTužilaštvo je tražilo maksimalnu kaznu protiv Mubaraka i ostalih optuženih.\nGlavni tužilac Mustafa Sulejman smatra da je svrgnuti egipatski predsjednik “politički i zakonski” odgovoran zbog ubijanja demonstranata tokom 18 dana pobune.\nTužilac je dodao da Mubarak nije učinio ništa da spriječi ubijanja i da je za njih znao posredstvom svojih službi bezbjednosti, sastanaka sa svojim pomagačima i regionalnih tv izvještaja.\nSuđenje protiv Mubaraka i njegovih saradnika počelo je 3. avgusta prošle godine. Hosni Mubarak je prvi svrgnuti lider koji je izveden pred lice pravde, nakon talasa narodnog nezadovoljstva.


NOSE PELENE NA POSLU Nema pauza za toalet za radnike u mesnoj industriji SAD\nRadnici u američkoj industriji pilećeg mesa izloženi su veoma teškim uslovima rada, posebno kada je reč o pauzama za odlazak u toalet, što im poslovođe često uskraćuju kako bi očuvali tempo proizvodne linije, zaključak je izveštaja koji je na osnovu trogodišnjeg istraživanja sačinila humanitarna organizacija Oksfam Amerika.\n- Radnici nastoje da izađu na kraj sa uskraćivanjem ove osnovne ljudske potrebe. Oni vrše fiziološke potrebe dok rade na proizvodnoj liniji, nose pelene dok su na poslu, uzdržavaju se od uzimanja tečnosti do opasne granice, trpe bol i nelagodnost. I ovde ne pati samo njihovo dostojanstvo, oni su ugroženi ozbiljnim zdravstvenim problemima - navodi se u zaključku izveštaja, objavljenog na sajtu te organizacije.\nIstraživanje je sprovedeno širom SAD, kroz intervjue sa sadašnjim i bivšim radnicima u živinarskoj industriji, njihovim zastupnicima, advokatima, medicinskim stručnjacima, analitičarima, u okviru kampanje kojom se zagovara poboljšanje ukupnih uslova rada u industriji živinskog mesa.\nOva industrija beleži danas rekordne profite i zarađuje milijarde, ali radnici imaju niske plate, povećava se broj povreda i oboljevanja, rade u teškim uslovima i na poslu ne slušaju njihove primedbe, navodi se u izveštaju.\nOksfam iznosi više preporuka za rešavanje tih problema, poput one da kompanije treba da omoguće dovoljan broj radnika koji bi "uskakali" u proizvodni lanac, umesto kolega kojima je potrebna pauza za toalet.\nTa organizacija podseća da je onemogućavanje regularnog korišćenja toaleta kršenje zakona u oblasti sigurnosti na radu i može biti i kršenje zakona protiv diskriminacije, budući da su medju ugroženima često žene, trudnice i radnici s invaliditetom.\nU izveštaju se apeluje na četiri najveće kompanije, koje zapošljavaju oko 100.000 ljudi i kontrolišu skoro 60 odsto američkog tržišta piletine, da predvode akciju kojom će zaposlenima biti omogućeno da neometano koriste pauze za toalet, kako bi sačuvali zdravlje, sigurnost i dostojanstvo na poslu.\n(UŽIVO) LIGA ŠAMPIONA Pravo čudo, Real usred Madrida gubi od Šerifa! Milan ima prednost protiv prvaka Španije!


EP nezadovoljan istragom o aferi Euleks\nEvropski parlament traži transparentniju istragu o optužbama o korupciji u civilnoj misiji EU na Kosovu dodajući da će ukoliko ne dobije zadovoljavajuće informacije, formirati nezavisnu istražnu komisiju.\nU Evropskom parlamentu nisu zadovoljni kvalitetom i obimom informacija koje su dobili tokom zatvorenog sastanka sa predstavnicima Evropskog servisa za spoljne poslove o aferi EULEX-a na Kosovu. Oni traže pune informacije i transparentnu istragu, a nisu daleko ni od toga da, ukoliko EULEX ne odgovori njihovim zahtjevima, na teren pošalju nezavisnu istražnu komisiju Evropskog parlamenta.\nOčito prvobitna namjera zvaničnika Evropskog servisa za spoljne poslove da zataškaju optužbe za korupciju u samom vrhu Euleksa, jednostavno nije prošla. Od trenutka kada se za slučaj zainteresovao Evropski parlament, tačnije njegov Komitet za spoljne poslove, u Briselu je dignuta uzbuna i sada svi, uključujući i čelnike evropske diplomatske službe, govore o tome kao o prioritetu broj jedan.\nMedjutim, to ne briše loš utisak kakav su na parlamentarce ostavili ljudi Visoke predstavnice EU, Federike Mogerini na sinoćnjem zatvorenom sastanku sa članovima parlamenta.\n"Članovi EP apsolutno nisu zadovoljni što istraga Euleksa nije donijela nikakve rezultate. Mi želimo uspjeh Euleksu, želimo uspjeh dijalogu Beograda i Prištine, ne želimo da umanjujemo značaj postignutog, ali ako ima pukotina na evropskoj strani, nećemo pomoći time što ih krijemo. Ako i izgleda tako, Parlament to neće dozvoliti. Kažemo da bi evropska agencija za borbu protiv korupcije, Olaf, trebalo da preuzme istragu o tome", poručio je Ričard Hauit, član Komiteta za spoljne poslove EP.\nPredsjednik Komiteta za spoljne poslove Evropskog parlamenta, Elmar Brok dodao je:\n"Očekujemo transparentnu, otvorenu, brzu, nezavisnu istragu. Ne znamo da li su sve ove optužbe istinite, moraju se utvrditi činjenice, a ako se utvdi krivica, moraju se kazniti krivci."\nČlan Komiteta za spoljne poslove Evropskog parlamenta, Eduard Kukan sugerisao je sprovođenje nezavisne istrage.\n"Znamo da postoje odredjene procedure, ali ne možemo biti zadovoljni odgovorima poput: istraga je u toku i ne možemo ništa reći o tome. Ako ne dobijemo zadovoljavajuće odgovore, mi ćemo pokušati da organizujemo našu nezavisnu istragu", rekao je Kukan.\nA sa strane Evrpskog servisa za spoljne poslove su konačno reagovali. Osim neuvjerljivog nastupa pred Parlamentom njenih predstavnika, Federika Mogerini je odlučila da krene korak dalje.\n"Namjeravam hitno da postavim nezavisnog i iskusnog prvnog eksperta da napravi reviziju mandata misije sa posebnim fokusom na to kako se postupa po prijemu optužbi za korupciju. Sada radimo na imenu koje će u najskorije vrijeme biti objavljeno javnosti", izjavila je visoka predstavnica EU, Federika Mogerini.\nBriselska mašinerija je konačno pokrenuta i čini se, neće se zaustaviti dok ili u detalje ne dokaže neopravdanost optužbi ili, što je izvjesnije, ne ukaže na krivce za narušavanje kredibiliteta najveće evropske civilne misije.


Bajden i Trudo o štetnim posledicama blokade kamiondžija\nTanjug 11. februara 2022. 21:20\nVAŠINGTON – Američki predsednik Džozef Bajden i kanadski premijer Džastin Trudo složili su se da protesti protiv obavezne vakcinacije u Kanadi ometaju transport i trgovinu između dve zemlje i da imaju „značajne direktne posledice“, saopštila je Bela kuća.\nU današnjem telefonskom razgovoru s Bajdenom Trudo je je obećao brzu akciju sprovođenja zakona, navodi se u saopštenju Bele kuće, prenosi Rojters.\nBajden je u razgovoru izrazio zabrinutost zbog činjenice da američke kompanije usporavaju proizvodnje i zatvaraju pogone, a što je direktna posledica protesta u Kanadi.\nKanadska pokrajina Ontario proglasila je danas vanredno stanje zbog protesta kamiondžija protiv obavezne vakcinacije, saopštio je premijer Ontarija Dag Ford.\n„Sazvaću Vladu kako bih iskoristio zakonska ovlašćenja za hitno donošenje uredbi kojima će se kristalno jasno staviti do znanja da je nezakonito i kažnjivo blokirati i ometati kretanje robe, ljudi i usluga duž vitalne infrastrukture“, naveo je Ford na konferenciji za novinare, preneo je Rojters.


dan pobede - Dnevni list Danas\nPočetna » dan pobede » Page 2\nZvižduci naprednjaka Odi Radosti u Šapcu\nGradski odbor Nove stranke u Šapcu danas je najstrože osudio okupljanje pristalica Srpske napredne stranke koji su, kako navodi, na Dan pobede i Dan Evrope ispred zgrade Gradske opštine zviždale „Odi radosti“ i uputili niz pogrdnih povika na račun Evropske unije (EU).\nPiše: FoNet 9. 5. 2019.\nPSG povodom Dana pobede: Srbiji mesto u porodici evropskih naroda\nPokret slobodnih građana (PSG) naveo je danas da Evropska unija predstavlja sve nacije Evrope i da Srbiji pripada mesto u toj porodici naroda geografski, istorijski i politički.\nPiše: Beta 9. 5. 2019.\nJovanović: Dan pobede Srbija i svet dočekuje u novim previranjima i izazovima\nPredsednik Liberalno demokratske partije Čedomir Jovanović kazao je danas povodom Dana pobede da Srbija i ceo svet dočekuje taj dan u novim previranjima, iskušenjima i izazovima koji stalno podsećaju na to da se ne zaboravi ono što se dogodilo pre više od sedam decenija.\nLSV: Postaje popularno mrzeti\nLiga socijaldemokrata Vojvodine smatra da je antifašizam ugrožen pod snažnim udarima ekstremističkih ideja.\nPiše: E.D. 9. 5. 2019.\nU Novom Sadu osvanuli grafiti „Smrt fašizmu – Vojvodina Vojvođanima“\nGrafiti „Smrt fašizmu – Vojvodina Vojvođanima“ osvanuli su jutros u Novom Sadu.\nMihajlović: Zapadni Balkan i EU potrebni jedno drugom kao nikad do sada\nSrbiji i svim ostalim zemaljama zapadnog Balkana možda nikad kao sada nije bila potrebnija Evropska unija, kao što ni EU nikad nije bio potrebniji miran i stabilan Balkan i sve balkanske države kao punopravni članovi Evropske unije, izjavila je potpredsednica Vlade Zorana Mihajlović, povodom 9. maja, Dana pobede nad fašizmom i Dana Evrope.\nVučić čestitao Dan pobede Putinu\nPredsednik Srbije Aleksandar Vučić čestitao je danas predsedniku Ruske Federacije Vladimiru Putinu Dan pobede nad fašizmom u Drugom svetskom ratu.\nEvropljani danas slave Dan pobede i Dan Evrope\nDan pobede nad fašizmom i Dan Evrope, u znak sećanja na završetak Drugog svetskog rata u Evropi 1945. godine i početak stvaranja Evropske unije pet godina kasnije, biće obeleženi nizom manifestacija i u Srbiji.\nAmbasador Rusije u Srbiji Aleksandar Čepurin izjavio je danas u Beogradu da je 9. maj veliki i zajednički praznik za Srbe i Ruse kojim se obeležava dan najveće pobede u istoriji čovečanstva.\nČetvrta šetnja „Besmrtni puk“ povodom Dana pobede\nPovodom Dana pobede sutra će u Beogradu biti organizovana, četvrti put za redom, šetnja „Besmrtni puk“, a potom će se održati veliki koncert istaknutih ruskih i srpskih umetnika i projekcija filma ”Balkanska međa”, saopštila je danas Fondacija „Besmrtni puk“.\nDokumentarni film Mladena Mitrovića u Veneciji za Dan Evrope\nDokumentrni film reditelja Mladena Mitrovića „U potrazi za snom“ biće prikazan u Veneciji sutra 9. maja u okviru svečanosti obeležavanja Dana Evrope – „Festa dell’Europa“.\nU niškom naselju vanredno zbog priprema za vojnu paradu\nAutomobilima ne mogu da priđu ni izađu iz naselja, bučno je od jutra do popodneva, povremeno se oseća miris nafte, puno je prašine i asfalt je izrovan – tako iz ugla stanovnika niškog naselja “Stevan Sinđelić” izgledaju pripreme za predstojeću vojnu paradu, koja će se u Nišu održati u petak, 10. maja, u njihovom komšiluku.\nPiše: Južne vesti 7. 5. 2019.\nTribina „Fašizacija društva“ 9. maja u Novom Sadu\nPovodom Dana pobede na fašizmom, 9. maja u Novom Sadu u organizaciji Antifašističke koalicije, održava se tribina pod nazivom „Fašizacija društva i njegove posledice – Šta da se radi?“.\nPiše: Danas Online 7. 5. 2019.\nManifestacija Besmrtni puk u Beogradu povodom Dana pobede 9. maja\nBeograd će i ove godine na Dan pobede, 9. maja, četvrti put zaredom organizovati šetnju „Besmrtni puk“, a potom i veliki koncert istaknutih ruskih i srpskih umetnika i ansambala, saopšteno je iz Organizacionog odbora manifestacije.\nPrikaz sposobnosti VS i MUP-a „Odbrana slobode“ u Nišu 10. maja\nNa osnovu odluke predsednika Srbije i vrhovnog komandanta Vojske Srbije Aleksandra Vučića, povodom Dana pobede, prikaz sposobnosti Vojske Srbije i Ministarstva unutrašnjih poslova Republike Srbije „Odbrana slobode“ biće održan 10. maja 2019. godine sa početkom u 11 časova u Nišu.


Prvi zajednički Sajam udomljavanja pasa iz gradskih prihvatilišta i udruženja za zaštitu životinja\nSunčano podne na vračarskom platou okupilo je puno ljubitelja životinja koji su došli na prvi zajednički Sajam udomljavanja pasa iz gradskih prihvatilišta i udruženja za zaštitu životinja. Ućešće u ovoj plemenitoj akciji uzeli su članovi udruzenja: „Alfa“, „Nada za zivotinje“, Udruženje Beta, Humano društvo Obrenovca i "Feniks", kao i prijatelji kampanje: Royal Canin Srbija, Friskies Srbija Purina Nestle, Trixie i Veterinarski zavod Subotica.\nBeograđani su od 12 do 14h na licu mesta mogli da usvoje svog novog četvoronožnog prijatelja, uz potpisivanje Ugovora i dokumentacije koja potvrđuje spremnost pasa na usvajanje i novih vlasnika na preuzimanje obaveza o staranju.\nNa sajmu su građani pored usvajanja životinja mogli da dobiju korisne veterinarske savete o nezi i pravilnoj ishrani pasa i mačaka, kao i poklon pakete od sponzora ove akcije.\nPrema rečima organizatora, sekretarijata za komunalne i stambene poslove grada Beograda, cilj Sajma udomljavanja je uključivanje što većeg broja učesnika koji svojim trudom doprinose rešavanju problema napuštenih pasa i mačaka, kao i proširivanje kanala za udomljavanja pasa u Beogradu, uvećanje broja aktivista i stvaranje sinergije između institucija, udruženja građana i partnera koji se bave proizvodnjom i distribucijom hrane i opreme za kućne ljubimce.\nJučerašnji sunčani bilans je 6 udomljenih srećnika! :) Evo i nekoliko fotografija sa Vračara...


Dodik: Bosić dezinformiše javnost – mojKontakt portal – Radio Televizija Kontakt\n“Nisam predlagao koaliciju samo sa SDS-om, rekao sam da SNSD dijeli sa svojim partnerima ono što dobije, da treba da napravimo jednu priču koja će stabilizovati Srpsku, a on pravi od toga priču da je nešto moljen. Naravno da nije”, rekao je Dodik, odgovarajući na pitanje da prokomentariše Bosićevu izjavu da je lider SNSD-a nudio SDS-u zajednički nastup na predstojećim izborima.\nDodik je napomenuo da i Njemačka pravi veliku koaliciju, te da bi za Republiku Srpsku u njenim izazovima najbolje bilo da ima veliku koaliciju.\n“SNSD je ranije, iako nije morao, pristao da napravi partnerstvo sa SDS-om na nivou BiH, u naivnom uvjerenju da ćemo moći da sarađujemo i na drugim poljima. Očigledno da je SDS izabrao drugi put”, istakao je Dodik.\nKomentarišući Bosićeve tvrdnje o tome da je lider SNSD-a pristao na rješavanje pitanja vojne imovine koje bi značilo ulazak BiH u NATO bez referenduma u Srpskoj, Dodik je istakao da je i ta priča apsolutno netačna, zlonamjerna i lažna.\n“Bosić se pokazuje kao patološki lažov i na jednom i drugom pitanju. Ne mogu da vjerujem da komuniciram sa čovjekom koji je spreman da na taj način beozčno laže i na taj način dezinformiše javnost”, rekao je Dodik.\nOn je dodao da vojna imovina nije pitanje koje prejudicira članstvo u NATO.\n“Pitanje sporazuma o vojnoj imovini u okviru globalnog sporazuma o imovini u BiH samo omogućava deblokadu razgovora sa NATO, a kada Republika Srpska procijeni da to pitanje treba da bude dio referenduma – ona će to i učiniti”, istakao je Dodik.\nOn je podsjetio na sporazum političkih lidera o vojnoj i državnoj imovinu od 9. marta prošle godine, koji je potpisao i Bosić, a u kojem je ispoštovan princip koji su tražili srpski predstavnici da se zajedno rješava pitanje vojne i državne imovine.\nU Banjaluci pušteni baloni mira i ljubavi (FOTO DANA)


Nauka i obrazovanje ključni faktori razvoja digitalizacije | Unija Poslodavaca Srbije\nU našoj zemlji sektor informacionih tehnologija (IT) beleži vrlo visoke stope rasta poslednjih 5 godina, odnosno predstavlja oblast poslovanja sa najvećim potencijalom za razvoj privredne aktivnosti uopšte te i Unija poslodavaca Srbije, kao represent srpske privrede uzima aktivno učešće u objedinjavanju interesa privrednih subjekata i unapređenju ambijenta za privređivanje u ovoj oblasti.\nPrema podacima Sektora informacionih tehnologija i telekomunikacija Unije poslodavaca Srbije u segmentu IT-a u Srbiji posluje više od 650 privrednih subjekata sa oko 20.000 zaposlenih od kojih je čak 47 % potpuno izvozno orijentisano, i zato je za sektor IT i telekomunikacije posebno važno da obuhvati što veći broj preduzeća iz ovog privrednog segmenta.\nU 2021. godini Sektor informacionih tehnologija i telekomunikacija Unije poslodavaca Srbije aktivno će se zalagati za:\nJačanje podrške i profilisanje aktivnosti udruženja: IT klastera, startup-ova, hab-ova i tehnoloških inkubatora, prema produkciji u privredi primenljivih inovacija.\nPodrška IT preduzetništvu kroz programe fiskalnih i parafiskalnih olakšica i subvencija za zapošljavanja mladih;\nRazvoj programa podsticaja u industriji znanja, povećanje opsega prava na odbitak po osnovu istraživanja i razvoja;\nUspostavljanje stimulativnog sistema oporezivanja u domenu; prihodi po osnovu intelektualne svojine stvorene u Srbiji, dodatne olakšice za startup-ove;\nJačanje promocija domaćeg IT sektora u okviru bilaterne međudržavne saradnje – subvencije za učešće na internacionalnim sajmovima, i programima stručnog usavršavanja profesionalaca;\nPodsticaj razvoja međunarodne saradnje na polju ugovora o izbegavanju dvostrukog oporezivanja;\nRazvoj programa podsticajnih mera za unapređenje investicionog okruženja, podsticajne poreske stope za baziranje poslovanja u Srbiji;\nRazvoj i promocija etičkih poslovnih načela.\nPosebna pažnju u radu Sektora informacionih tehnologija i telekomunikacija Unije poslodavaca Srbije biće posvećena razvoju i povezivanju domaćih IT kompanija koje imaju najveći uticaj na digitalizaciju srpske privrede uopšte, a to su servisne i uslužno-razvojne kompanije koje u radu sa domaćim privrednim subjektima imaju i najveći interes za opšte unapređenje poslovnog ambijenta, kroz udruživanje i ostvarenje uticaja.\nSektor informacionih tehnologija i telekomunikacija Unije poslodavaca Srbije posebno ističe da su nauka i obrazovanje ključni faktori razvoja digitalizacije društava i u tom smislu sa posebnom pažnjom će se posvetiti podršci razvoju digitalne pismenosti i primenjenoj digitalizaciji poslovnih procesa.\n„Unapređenje sistema obrazovanja pored aktivnosti na programskom i sadržajnom planu, traba da sadrži i promenu metodologije učenja od najranijeg uzrasta. Naime, obrazovni sistem zasnovan na relacionom principu – povezivanje, umesto na reprodukciji informacija mnogo je bolja osnova na kojoj se kasnije, kroz srednje i visoko školstvo grade ne samo produktivni stručno – inženjerski već i naučni kadar.”\nPrema globalnom indeksu konkurentnosti Srbija, u aktuelnom trenutku, zauzima 55 mesto u svetu gde se mere sledeći glavni parametri: veštine radne snage, veštine diplomaca i veštine opšte populacije, ovo predstavlja vidan napredak koji uliva nadu da će se srpska privreda po ovom pokazatelju u narednom periodu pridružiti srednje razvijenim zemljama sveta.\nZa razliku od predhodno prikazanog indeksa značajno slabije stojimo po pitanjima:\nStepena preduzetničkog rizika, gde smo na 104. mestu u svetu,\nStepenu razvoja klastera, gde smo takođe na lošem 104. mestu u svetu i\nStepenu rasta inovativnih kompanija, gde smo na 84. mestu u svetu.\n“Brojni su uzroci sa posebno složenim relacijama koje imaju za posledicu zaostajanja u ovim oblastima, te se po ovom pitanju prvenstveno orjentišemo na kadrovski i obrazovni aspekt.”\nPodržavajući politiku Vlade Republike Srbije, zalaganja Sektora informacionih tehnologija i telekomunikacija Unija posodavaca Srbije idu u pravcu reforme obrazovnih politika kao i politika zapošljavanja kroz:\nRazvoj kadrova, povećanje opšteg nivoa digitalne pismenosti, uvođenjem informatike i računarstva u obrazovne programe u okviru školskog sistema, a naročito na nivou srednjih stručnih škola gde se obrazuju budući kadrovi za rad u privredi;\nAfirmaciju permanentnog učenja i usavršavanja, kroz povećanje broja polaznika programa prekvalifikacije/dokvalifikacije u sistemu obrazovanja zaposlenih, odnosno lica prijavljenih kod NSZ.\nDigitalizacija, kao tema, aktivnost i proces pojavljuje se u gotovo svim institucijama i oblastima privređivanja, stoga je potrebno uspostaviti sistem praćenja i analize, te će se za ovu aktivnost oformiti poseban mehanizam preuzimanja zvaničnih podataka o kretanjima ključnih pokazatelja procesa.\nUvažavajući multidisciplinarni karakter procesa digitalizacije sa jedne strane, kao i potrebu za stalnom razmenom informacija i iskustava, jednom rečju dobrih praksi, sa druge strane Sektor informacionih tehnologija i telekomunikacija Unije poslodavaca Srbije nalazi za shodno da članovima omogući pristup specijalizovanim formatima za obuku, sertifikaciju i razvoj kao što su: IT trening centri, Centri sertifikacije, ICT habovi, razvojne konferencije i ostalo.\nSektor informacionih tehnologija i telekomunikacija Unije poslodavaca Srbije će aktivnosti u ovoj oblasti rada bazirati na saradnji sa postojećim referentnim privrednim subjektima iz navedenih oblasti po principima B2B saradnje.


Gradonačelnik će prisustvovati komemoraciji koju organizuje Antifašistička liga RH i Srpsko narodno vijeće povodom tridesete godišnjice od ubistva porodice Zec - 12-godišnje Aleksandre, majke Marije i oca Mihajla Zeca.\nKomemoraciju su organizovali potpredsednik hrvatske vlade iz reda srpskog naroda Boris Milošević, predsednik SNV Milorad Pupovac sa aktivistima i aktivistkinjama za ljudska prava koji godinama na današnji dan posećuju ovo mesto, saopšteno je iz SNV-a.\nAktivistkinja Tatjana Dragičević će na komemoraciji pročitaće proglas Lige povodom godišnjice zločina, dok će u umetničkom delu komemoracije učestvovati pesnikinja Sanja Baković, a svetlosni stubovi sećanja, vidljivi iz većeg dela Zagreba, simbolično će na nekoliko sati postati spomen obeležje porodice Zec.\n- Prihvatio sam poziv udruženja i organizacija koje organizuju komemoraciju porodice Zec i pre izjava o ulici. Smatram da je 30 godina prošlo od zločina, bilo je krajnje vreme da neko oda počast žrtvama tog zločina. Tragedija je da niko to nije učinio u ime Zagreba. To je gest pijeteta prema žrtvama i zalog za bolju budućnost Zagreba, gde niko neće biti diskriminisan, a kamoli da bi bio izvršen zločin zbog toga. I dalje ćemo razgovarati sa SDP-om i partnerima o načinima na koje se može održati komemoracija jedne od najsramotnijih epizoda u istoriji ovog grada - rekao je danas na konferenciji za medije Tomašević, a preneo Index.hr.


Novi zahtev Karađorđevića trese Budvu – Otvoreno\nNovi zahtev Karađorđevića trese Budvu\nIzvor: 26.07.2021, 15:30 16.5k\nSrpski prestolonaslednik traži da se poništi odluka budvanske Skupštine o utvrđivanju javnog interesa radi eksproprijacije 2.500 kvadrata zemlje.\nPrestolonaslednik Aleksandar Drugi Karađorđević zatražio je od gradonačelnika Budve Marka Carevića i šefa Skupštine Krsta Radovića da se na prvoj sledećoj sednici parlamenta poništi odluka o utvrđivanju javnog interesa radi eksproprijacije 2.500 kvadrata zemlje u Miločerskom parku, jer, kako tvrdi, pripada srpskoj kraljevskoj porodici.\nKarađorđević je zahtev podneo preko svoga punomoćnika, a u koji su “Vijesti” imale uvid.\nNajnoviji zahtev Karađorđevića dolazi u jeku političke krize koja trese Budvu, a koja je podgrejana i nedavnom izjavom Carevića da se kraljevskoj porodici treba vratiti, navodno, oteta zemlja. Takav stav Carevića naišao je na oštre osude pre svega budvanskih koalicionih partnera, a potom i kompletne opozicije.\nIz Carevićevog Demokratskog fronta naknadno su obrazložili da je prvi čovek Budve mislio da svima treba vratiti imovinu koja im je nepravedno oduzeta, ali to nije smirilo tenzije.\nKarađorđevići zahtevaju da se van snage stavi odluka koju je budvanska Skupština, nakon burne rasprave, donela sredinom decembra prošle godine. Odluku o utvrđivanu javnog interesa radi eksproprijacije parcele predložile su lokalne Demokrate, a jednoglasno podržali odbornici kompletne vladajuće koalicije iz redova DF, SNP, Prava Crna Gora.\nDonošenje odluke tada je obrazloženo potrebom da se izgradi parking koji nedostaje stanovnicima Pržna, na čemu insistira i Mesna zajednica “Sveti Stefan”.\nIstaknuto je i da je planskim dokumentom na toj lokaciji predviđeno parkiralište…\nPunomoćnik prestolonasljednika Aleksandra, advokat Mirko Jovanović u dopisu čelnicima Budve navodi da je pomenuta parcela pripadala kraljevskoj porodici, te da je u toku postupak restitucije.\n”Odlukom SO Budva od 15. decembra prošle godine utvrđen je javni interes za eksproprijaciju dela katastarske parcele 986 KO Sveti Stefan, površine 2.536 kvadrata, u delu koji će biti određen elaboratom parcelacije. Kao korisnik eksproprijacije određena je Opština Budva uz nalog predsedniku Opštine i ostalim organima lokalne samouprave da preduzmu potrebne radnje radi realizacije ove odluke. Navedena odluka je u suprotnosti sa više važećih zakona Crne Gore, zbog čega je neophodno da na prvom narednom zasedanju Skupštine opštine bude stavljena u celini van snage. Za pomenutu katastarsku parcelu, kao i za brojne druge nepokretnosti, prestolonaslednik Aleksandar Drugi Karađorđević i ostali naslednici ranijih vlasnika podneli su uredan i blagovremen zahtev za povraćaj, u skladu sa odredbama Zakona o povraćaju oduzetih imovinskih prava i obeštećenju”, piše u dopisu.\nNavodi se da je po tom zahtevu u toku postupak pred nadležnom Komisijom za povraćaj i obeštećenje u Baru i da još nije doneta odluka.\n“Samo zbog očigledne greške u pisanju brojeva i to samo u pogledu katastarske parcele 986 KO Sveti Stefan nije upisana zabeležba restitucije, ali će ta greška biti u najkraćem roku otklonjena i zabeležba restitucije upisana. Činjenica da je i navedena parcela bila u vlasništvu porodice Karađorđević i da je postupak po zahtevu za povraćaj imovinskih prava i na toj parceli u toku, može se smatrati opšte poznatom, da je očigledno da više nikakvo raspolaganje, niti promena imovinskog statusa ove nepokretnosti do donošenja konačne odluke u postupku restitucije ne može biti zakonita. Pored navedenog, odredbom člana 14 st. 1 Zakona o eksproprijaciji Crne Gore propisano je da opšti interes za eksproprijaciju nepokretnosti, ukoliko nije utvrđen posebnim zakonom, može utvrditi Vlada Crne Gore. Prema navedenom, Skupština opštine Budva nadležna je samo da Vladi Crne Gore predloži utvrđivanje javnog interesa za eksproprijaciju određene nepokretnosti, a ne i da svojom odlukom taj interes utvrđuje. Navedeno je još jasnije kada se ima u vidu da je kao korisnik eksproprijacije određena samo Opština Budva. Podnosimo zahtev da osporena odluka SO Budva bez odlaganja bude stavljena van snage, uvereni da je najviši javni interes Crne Gore da se poštuju usvojeni zakoni, i da ni jedan interes ne može biti pretežniji od tog interesa”.\nDa se odluka poništi tražila je ranije i uprava kompanije “Sveti Stefan hoteli”, dok je njome u decembru još upravljao kadar koji je postavila Vlada Duška Markovića (DPS).\nKompanija u kojoj Vlada ima većinsko vlasništvo podnela je i tužbu Upravnom sudu tražeći poništenje odluke, a kao jedan od argumenata naveli su da je reč o kršenju ugovora o dugoročnom zakupu hotelskog kompleksa Sveti Stefan – Miločer, zaključen sa kompanijom “Adriatik propertis”.\n”Eksproprijacijom parcele bila bi dovedena u pitanje i održivost ugovora, pa bi ‘Sveti Stefan hoteli’ AD koji su u većinskom vlasništvu Vlade, ali i sama Država Crna Gora, bili izloženi potencijalno veoma opasnim tužbama za raskid zakupa i naknadu štete, što bi proizvelo znatno veće posledice po opšti interes od bilo kakvih benefita koji se mogu ostvariti eksproprijacijom malog dela zakupljene imovine”, navodi se u tužbi Upravnom sudu, koju je podnela DPS-SD uprava.\nU međuvremenu je imenovana nova uprava državne kompanije.\nDa se poništi odluka insistira i hotelski operator “Aman” i zakupac “Svetog Stefana” – kompanija “Adriatik propertis”.\nOni su od Vlade Zdravka Krivokapića zatražili garancije kako bi ovog leta otvorili grad-hotel i “Vilu Miločer”, a jedan od uslova je i poništenje odluke budvanske Skupštine.\nRadović: Ne pada mi na pamet da predložim poništenje odluke\nŠef Skupštine Krsto Radović (Demokrate) “Vijestima” je kazao da je iznenađen što se Karađorđevići nisu bunili i digli glas protiv devastacije Miločerskog parka i poručio da mu ne pada na pamet da predloži poništenje odluke.\n”Apsolutno je legitiman zahtev i svako ko nešto potražuje ima pravo da traži, da se buni, i uopšte me ne iznenađuje takav stav. Međutim, iznenađenje mi je da se uvažena porodica Krađorđević nije pobunila ili bar javno istupila protiv devastacije Miločerskog parka, a posebno protiv izgradnje onakvog, najblaže rečeno, katastrofalnog projekta koji grade tajkuni povezani sa Milom Đukanovićem i ljudima iz njegovog bliskog okruženja. Na drugoj strani, gospodi smeta interes građana Pržna, tačnije otvoreni javni parking koji je predviđen Detaljnim urbanističkim planom… Ne pada mi na pamet da menjam odluku o javnom interesu, ili da dajem predlog za njeno povlačenje. Ukoliko neko smatra da su mu uskraćena neka prava, neka se obrati nadležnim institucijama. Meni će građani uvek biti na prvom mestu”.\nTraže Sveti Stefan, Miločerski park, ali i zemlju “Prve banke”\nPrestolonaslednik Aleksandar Drugi Karađorđević i njegova supruga Katarina de Silva pokrenuli su postupak restitucije za gotovo kompletan Miločerski park – vilu “Miločer”, deo grad-hotela Sveti Stefan, a na listi nekretnina koje potražuju upisali su i veliki spa-centar na Kraljičinoj plaži.\nRestitucijom su obuhvatili i parcele u Pržnu, na kojima se gradi novi hotel “Kraljičina plaža” sa apartmanima za prodaju.\nPotražuju i zemlju na ostrvu Sveti Stefan, a na dvorište od 13.293 kvadrata luksuznog grad-hotela upisana je zabeležba restitucije.\nRestitucijom je obuhvaćen i zemljišni kompleks od gotovo 5.000 kvadrata iznad Miločerskog parka, koji je trenutno uknjižen na “Prvu banku”.\nKarađorđevići potražuju i deo zemljišnog kompleksa od 22.000 kvadrata uknjižen na Opštinu, iznad puta kroz Miločerski park.\nKarađorđevići su preko advokata još 7. aprila 2005. podneli zahtev da im se vrati celokupna imovina u Crnoj Gori. Predmet je, kako piše u katastru, predat Komisiji za povraćaj i obeštećenje u Baru.\nMediji su u više navrata objavljivali da Karađorđevići potražuju letnjikovac – sadašnju vilu “Miločer”, pomoćne objekate, zemljište u Miločeru, zemljište sa rodnom kućom kralja Aleksandra na Cetinju i dvorac “Ljeskovac” na Rijeci Crnojevića…\nCrnadak: Peticija je podrška SNSD-u, ko god je ne potpiše uradio je veliku stvar za RS\nSrpkinje kroz dramu do pobede nad Kanadom!


Baza podataka o etici u novinarstvu - NDNV\nBaza podataka o etici u novinarstvu\nPosted on Aug 2 2004 - 7:59pm by admin\nPrva jedinstvena baza podataka o profesionalnim standardima i etici u medijima i novinarstvu na srpskom jeziku, trenutno najveća baza podataka te vrste u Evropi, postavljena je na vebsajt Centra za profesionalizaciju medija (CPM) iz Beograda. Na vebsajtu centra (www.cpm.edu.yu) mogu se naći svi domaći i veliki broj stranih propisa i dokumenata, etički kodeksi domaćih i međunarodnih novinarskih organizacija i udruženja i etički kodeksi evropskih novinarskih organizacija. Takođe su dostupni i kodeksi strukovnih udruženja, etički kodeksi vodećih svetskih medija, dokumenta mnogih međunarodnih organizacija poput UN, UNESKO-a ili Saveta Evrope koja se odnose medije, novinarstvo ili profesionalne standarde u ovoj oblasti.\nU ovoj arhivi se, pored ostalog, može naći i nedavno objavljen novi etički kodeks “Njujork tajmsa”, sačinjen nakon serije skandala i ostavki izazvanih otkrićem da su pojedini novinari i urednici ovog lista ozbiljno narušili pravila profesionalnog ponasanja. Zatim, prvi – takođe nedavno objavljen – etički kodeks novinara “Al Dzazire”, kao i mnogi drugi originalni dokumenti ove vrste koji se prvi put pojavljuju na srpskom jeziku.\nU arhivi prvi put su na jednom mestu sakupljeni i etički kodeksi svih članica EU u novom, proširenom sastavu. Takođe, prvi put su na srpskom jeziku objavljena pojedina dokumenta Saveta Evrope, koja se odnose na medije i novinarstvo. Najveći deo ove arhive biće objavljen i u obliku knjige pod naslovom “Etika novinarstva”, koja uskoro izlazi iz štampe.\nKnjiga i odgovarajuća CD verzija ovih dokumenata, snabdeveni velikim indeksom pojmova sa mogućošću za brzo i lako pretraživanje sadržaja, koristiće se prvensteno kao priručnik za edukaciju profesionalnih novinara, u okviru redovnih programa Centra za profesionalizaciju medija iz Beograda. Autori projekta arhive i autori knjige “Etika novinarstva” su Stevan Nikšić i Ana Davičo.\nOd RTV-a kontroverznim agencijama još 200 miliona dinara 8. January 2020.


Dr Aleksandar Milovančev protiv dnevnog lista "Blic" - Savet za štampu\nDr Aleksandar Milovančev protiv dnevnog lista "Blic"\nNa osnovu članova 22. i 24. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Petar Jeremić Stojan Marković, Zoran Ivošević. Ljiljana Smajlović, Tamara Skrozza, Predrag Azdejković, Vlado Mareš i Ivan Cvejić, na sednici održanoj 31.7. 2014. godine, većinom glasova donosi\nObjavljivanjem fotografije, potpisom ispod nje i naslovom teksta „Diploma kod tate, a potom specijalizacija u Brazilu“, objavljenim 2.juna 2014.godine, dnevni list „Blic“\n1. prekršio je tačku 5. Odeljka IX o obavezi novinara da jasno naznači svaku fotografiju koja nije nastala na događaju, i tačku 2. Odeljka II, po kojoj naslov podleže istim etičkim principima kao i sam tekst.\n2. nije prekršio odredbe Kodeksa novinara Srbije objavljivanjem informacija u samom tekstu.\nNalaže se dnevnom listu “Blic” da ovu odluku Komisije objavi u najkasnije u trećem broju od dana dostavljanja odluke.\nAdvokat dr Aleksandra Milovančeva podneo je žalbu smatrajući da je objavljivanjem spornog teksta „Blic“ prekršio odredbe Kodeksa novinara iz poglavlja Istinitost izveštavanja, Odgovornost novinara i Novinarska pažnja, kao i da naslov teksta nije u skladu sa njegovom sadržajem. Kako je navedeno u žalbi, tekst se bavi nepotizmom, u njemu se navode primeri dece četvoro javnih ličnosti koji odgovaraju na pitanja da li su zbog toga imali privilegije tokom školovanja i prilikom zapošljavanja. Jedini od kojih nije zatražen komentar su dr Milovančev i njegovi sinovi, koji se pominju u naslovu. Čitaocima je, po mišljenju podnosioca žalbe, time javno rečeno da samo oni nemaju opravdanje, te da je nesporno da su karijere njegove dece posledica protekcije i zloupotrebe uticaja koji ima. Takođe, uz tekst je objavljena fotografija dr Milovančeva, potpisana sa „Milovančev na fakultetu koji su završili sinovi“, iako je snimljena na sasvim drugom mestu. U žalbi se ističe i da je na tekst „Blicu“ dostavljen demanti, koji nije objavljen na odgovarajući način.\nU odvojenim odgovorima na žalbu novinarke Hane Dunđerov i advokata „Blica“ Dušana Stojkovića naglašeno je da su sve objavljene informacije tačne – da dr Milovančev jeste vanredni profesor na Medicinskom fakultetu, koji su završili i njegovi sinovi, da je jedan od njih na specijalizaciji u Brazilu, a da drugi ima stomatološku ordinaciju. U tekstu, kako navode, nigde ne piše da su uz protekciju završili fakultete i da specijalizaciju plaća neka državna ustanova, kao što piše u žalbi. Redakcija „Blica“ nije imala nikakvu nameru da podnosioca žalbe omalovaži i predstavi ga kao negativnu ličnost, već je tekst nastao sa željom da se ispita jedna društvena pojava. U odgovorima se naglašava i da je redakcija objavila odgovor dr Milovančeva na vidnom mestu i da to što je označen kao „reagovanje“ ne predstavlja povredu Kodeksa.\nČlanovi Komisije zaključili su da podaci navedeni u tekstu jesu tačni, kao i da u tekstu zaista ne piše da su sinovi Aleksandra Milovančeva imali nekakve privilegije tokom školovanja i zapošljavanja. Međutim, uz tekst koji govori o četiri javne ličnosti, od kojih su neke javnosti mnogo poznatije od dr Aleksandra Milovančeva, objavljena je samo njegova fotografija. Fotografija, suprotno Kodeksu, nije označena kao arhivska, a potpis ispod nje je netačan. Objavljivanje takve fotografije uz naslov teksta u kojem se ističe baš karijera njegovog sina, i naglašava da je diplomu dobio „kod tate“, kod čitalaca zaista može da izazove utisak da je to primer nepotizma i protekcije kojom se tekst bavi, bez obzira što toga u samom tekstu nema. Komisija je zbog toga, ocenila da je redakcija „Blica“ to uradila tendenciozno, odnosno da je bilo namere da se kao činjenica prezentuje nešto što nije potkrepljeno podacima u tekstu.\nKad je reč o samom tekstu, Komisija nije pronašla ništa što bi bilo suprotno odredbama Kodeksa, budući da objavljenje infomacije koje se odnose na podnosioca žalbe nisu netačne.\nZbog svega navedenog, Komisija za žalbe je sa sedam glasova „za“ i jednim „protiv“ odlučila da je „Blic“ prekršio Kodeks novinara Srbije i naložila listu da ovu odluku objavi.


KOJIĆ: SRPSKA NIKADA NEĆE PRIHVATITI TAKOZVANI DAN NEZAVISNOSTI | SRNA\nBANjALUKA, 28. FEBRUARA /SRNA/ - Republika Srpska nikada neće prihvatiti 1. mart kao praznik, jer je tog datuma 1992. godine Srbima u Sarajevu upućena jasna poruka šta ih čeka u tom gradu, poručuje direktor Republičkog centra za istraživanje rata, ratnih zločina i traženje nestalih lica Milorad Kojić.\n"Prvi mart ne možemo prihvatiti kao nekakav dan nezavisnosti jer ne možemo da zaboravimo sve žrtve koje su podnesene zbog tadašnjih jednostranih odluka muslimanskog rukovodstva - ubistva Srba, od srpskog svata, pa nadalje", izjavio je Kojić Srni.\nOn je naveo da je ubistvo srpskog svata bila jasna poruka da Srbima neće biti mjesta u Sarajevu i da neće biti tretirani kao građani tog, kako su u javnosti predstavljali, multietničkog grada, već kao neko ko nema pravo da živi, ko nema osnovna ljudska prava.\nPrema njegovim riječima, to je pokazano odvođenjem intektualaca koji su bili na određenim pozicijama, a nestajali su preko noći, a potom i ostalih ljudi koji su odvođeni iz stanova u logore, zatvore, privatne kuće, gdje su žene i djece bili silovani, izloženi najgorim oblicima torture i ubijani.\n"To je vrijeme u kojem je održan referendum na koji Srbi nisu izašli i nisu ga podržali i čiji rezultati su objavljeni mimo Ustava i neophodnih normi da bi uspio", naveo je Kojić.\nOn je rekao da taj datum Srbe podsjeća na veliku egzodus koji se dogodio poslije potpisivanja Dejtonskog mirovnog sporazuma, jer, prema svim statističkim pokazateljima demografa, više od 120.000 Srba protjerano je iz dijela Sarajeva koji je pripadao Federaciji BiH.\n"Imali su jasne poruke da ih čeka sudbina svih Srba koji su od 1992. godine do Dejtona ostali u Sarajevu na teritoriji koja je bila pod kontrolom takozvane Armije BiH i bošnjačkih vlasti", naveo je Kojić.\nPrema njegovim riječima, Srbi su vjekovna ognjišta napustili jer nisu željeli da dožive silovanja, zlostavljanja, maltretiranja, da budu ubijeni.\n"U Republici Srpskoj 1. mart, takozvani dan nezavisnosti BiH, nikada neće biti prihvaćen kao praznik, kao što je u Federaciji BiH", naglasio je Kojić.\nOn je dodao da je očigledno da sve što se dešavalo tada, a, nažalost, i sada Bošnjaci pokušavaju da urade na silu.\nU Federaciji BiH 1. mart se obilježava takozvani dan nezavisnosti BiH, iako na nivou BiH nikada nije usvojen zakon o praznicima.\nSrbe u Republici Srpskoj i BiH 1. mart podsjeća na nelegalni referendum o nezavisnosti BiH, sproveden 29. februara i 1. marta. 1992. godine, na koji većina Srba nije izašla i na kojem su preglasani od druga dva naroda - Bošnjaka i Hrvata.


Prvo učešće firme "Icopal d.o.o." na Sajmu građevinarstva u Beogradu - Gradjevinarstvo.rs\nNa 39. međunarodnom sajmu građevinarstva – SEEBBE u Beogradu, po prvi put od svog osnivanja kompanija "Icopal d.o.o." je, u saradnji sa evropskim proizvođačem "Villas", predstavila deo proizvodnog asortimana iz oblasti hidroizolacija, odnosno sistemska rešenja za ravne krovove, kose krovove, hidroizolacije temelja, mostovne hidroizolacije i parking prostore, saopšteno je kompanije "Icopal d.o.o.".\nPoredhidroizolacionih rešenja na bazi bitumena, ovogodišnju novinu predstavljala je prezentacija savremenih krovnih hidroizolacionih proizvoda, grupacije "Icopal", na bazi PVC materijala, namenjenih za ravne krovove "monarplan", kao i paropropusne folije za kose krovove "monarperm".\nTakođe, prikazani su moderni laki krovnih pokrivača "fastlock UNI" i "fastolock MULTI", koji po svojim tehničkim karakteristikama, lakoći ugradnje i održavanja, predstavljaju jedinstveno rešenje na tržištu Srbije.\nTreba naglasiti da je posebnu pažnju posetilaca privukla prezentacija kompletnih sistemskih rešenja za ekstenzivne i intenzivne zelene krovove, po čemu se ponuda "Villas"-a značajno istakla.\nHidroizolacija Šindra bituminozna Krovne folije Bitumen - krovni pokrivači za toplo nanošenje Bitumen - krovni pokrivači za hladno nanošenje Tečni krovni pokrivači - poliuretan


Manje požara na otvorenom | TV KANAL 9 NOVI SAD\nNaslovna EMISIJE Manje požara na otvorenom\nManje požara na otvorenom\nVIDEO K9: Vatrogasci poslednjih dana beleže manji broj požara na otvorenom, ali i dalje imaju pune ruke posla. U poslednja 24 časa imali su pet intervencija na požarima u kojima, na sreću, nije bilo povređenih.\nVatrogasno-spasilačka brigada intervenisala imala je juče 4 intervencije, od kojih samo jednu na otvorenom prostoru.\nPrema rečima komandanta novosadske Vatrogasno-spasilačke brigade Stojana Milovca, brzim intervencijama ugašeni su požari u Bukovcu, gde je oko 11,15 časova goreo automobil, oko 15 časova trava na potezu Dragača u Petrovaradinu, a oko 17,30 sati dimnjak u Ulici Dinka Šimunovića 125, takođe u Petrovaradinu.\nU 19 časova stigla je i dojava da izlazi dim iz stana u ulici Polagara Andraša 14 u Novom Sadu.\n“U 19,06 sati smo stigli na mesto događaja i tom prilikom smo zatekli požar u kuhinji stana, goreo je kuhinjski element u stanu na drugom spratu. Ekipa je taj požar uspešno ugasila”, naveo je Milovac.\nVatrogasci su intervenisali i jutros oko 10,10 sati, kada se zapalio bojler u kupatilu stana na 13. spratu zgrade u ulici Branimira Ćosića 44.\nU svim ovim požarima nije bilo povređenih osoba, ali je pričinjena značajna materijalna šteta.\nPrethodni tekstRadovi Novosadske toplane u Jaše Ignjatovića\nSledeći tekstBez susreta Dodika i Mogerinijeve zbog puta u Moskvu


Srpske stranke traže nove izbore u Srebrenici\nSrpske stranke okupljene u "Koaliciju za Republiku Srpsku" uložile su žalbu Centralnoj izbornoj komisiji BiH i zatražile ponavljanje izbora u ovoj opštini. Oni su CiK-u ukazali na niz neregularnosti u izbornom procesu u Srebrenici.\nU zahtejvu za ponavljanje izbora, koji su potpisali predstavnici stranaka ove koalicije, navedeno je da neregularnost potvrđuje činjenica da je nekoliko dana nakon izbora prebivalište u Srebrenici odjavilo 350 Bošnjaka, a da je nepravilnosti potvrdilo i ponovno brojanje glasova sa srebreničkih birališta u CIK BiH.\nBiračko mesto za glasanje na nepotvrđenim glasačkim listićima više puta je zatvarano i nije počelo sa radom u predviđeno vrijeme, glasovi putem pošte nisu potpisali birači, nisu prebrojani svi glasovi koje su prikupili mobilni timovi, što potvrđuju članovi biračkih odbora i mobilnih timova, neki su od navedenih razloga zbog kojih se traži ponavljanje izbora u Srebrenici.\nU zahevu se traži provera originalnih potpisa potpisanih birača na nekim biračkim mjestima, kao što su Gornji Potočari i Sućeska i glasova u odsustvu, jer postoje indicije da je bila enormna izlaznost i da je neko glasao umjesto lica koja nisu došla da obave glasanje na tim biralištima.\nPredstavnici "Koalicije za Republiku Srpsku" zbog svih uočenih nepravilnosti ne priznaju izborne rezultate u ovoj opštini koje je saopštio CIK BiH.\nPrema izbornim rezultatima CIK-a, 4.455 glasova ili 47,1 odsto za načelnika opštine dobio je Ćamil Duraković, koji je kao nezavisni i jedini bošnjački kandidat imao podršku svih bošnjačkih partija. U srpskoj koaliciji smatraju da iako je Duraković na redovnim biračkim mjestima u Srebrenici dobio oko 565 glasova manje od zajedničkog kandidata "Koalicije za Republiku Srpsku" Vesne Kočević, glasovi koji su stigli u vrećama presudili su izborni rezultat u toj opštini.


Planovi u okviru Projekta "Očuvanje i održivo korišćenje biodiverziteta" - CdM\nPlanovi u okviru Projekta “Očuvanje i održivo korišćenje biodiverziteta”\nU cilju planiranja budućih smjernica razvoja Skadarskog jezera u okviru projekta „Očuvanje i održivo korišćenje biodiverziteta na Prespanskom, Ohridskom i Skadarskom jezeru (CSBL)“, organizovan je sastanak predstavnika Saveznog ministarstva za ekonomsku saradnju i razvoj Njemačke (BMZ) i Njemačke organizacije za tehničku saradnju (GIZ) sa predstavnicima Javnog preduzeća za nacionalne parkove Crne Gore – NP Skadarsko jezero i ostalim projektnim partnerima.\nProjekat CSBL (2012 – 2017. godina) koji je imao za cilj zaštitu ugroženih vrsta i poboljšanje prekograničnog upravljanja prirodnim resursima na jezerima u skladu sa ciljevima EU u oblasti zaštite životne sredine i biodiverziteta, finansirao je BMZ, a sprovodio GIZ.\nGlavni cilj okupljanja bio je predstavljanje dosadašnjih rezultata, kao i sagledavanje daljih prioriteta kada su u pitanju ove dvije oblasti.\nProjektna komponenta Održivo ribarstvo imala je za cilj sprovođenje prekograničnog monitoringa populacija riba na Skadarskom jezeru u skladu sa zahtjevima Okvirne direktive o vodama, jačanje kapaciteta i pružanje dodatne obuke stručnim i tehničkim licima u oblasti ribarstva iz Crne Gore i Albanije.\nU toku je, kako kažu, finalizacija Izvještaja „Riblja fauna i ribarstvo – Skadarsko jezero“ koji daje prikaz svih važnih staništa za ribe i preporuke za budući monitoring ihtiofaune. Imajući u vidu da je Skadarsko jezero prekogranično prirodno područje, zaključeno je da samo zajedničko i integralno upravljanje ribljim resursima garantuje održivo i dugoročno upravljanje ovim vodenim resursom.\nKada je riječ o zaštiti biodiverziteta, posebno su istaknuti rezultati u očuvanju pelikana, harizmatične vrste i zaštitnog znaka NP Skadarsko jezero, u vezi sa kojim se, primjenom konzervacionih metoda, razvila stabilna ptičja populacija.\n“Realizacija CSBL projekta doprinijela je pospješivanju institucionalne saradnje kako na nacionalnom, tako i na regionalnom nivou. Očuvanje biodiverziteta zahtijeva tijesnu saradnju nadležnih organa, nevladinih organizacija, kao i ribarskih udruženja kako bi rezultati u zaštiti vrsta i staništa bili efikasniji”, kažu iz NPCG.\nUčesnici sastanka podržali su nastavak prekogranične saradnje u okviru III faze Projekta (2018 – 2020. godina) u cilju stvaranja jedinstvene baze podataka vrsta na cjelokupnoj površini jezera, što će biti osnov za preduzimanje daljih mjera očuvanja, te preporučili sveobuhvatna istraživanja, edukaciju i obuku stručnjaka i ribarskih udruženja i ujedno jačanje njihove uloge.\nNa sastanku su učestvovali predstavnici BMZ-a, GIZ-a, JPNPCG – NP Skadarsko jezero, Direktorata za ribarstvo Ministarstva poljoprivrede i ruralnog razvoja Crne Gore, Agencije za zaštitu prirode i životne sredine, kao i NVO Udruženje ribara Skadarskog jezera.\nTagoviNPCG projekat zaštita sredine


Univerzitetskim bibliotekama u FBiH uručena izdanja stručne literature\nDatum obavijesti: 30/10/2019\nFederalno ministarstvo obrazovanja i nauke/znanosti u srijedu, 30.10.2019. godine, na svečanosti u Sarajevu, uručilo je predstavnicima svih javnih univerzitetskih biblioteka u Federaciji BiH značajan broj recentnih izdanja naučne i stručne literature.\nU ime ministrice prof.dr. Elvire Dilberović, literaturu je uručila njena savjetnica Sanela Kuko, naglasivši da je Ministarstvo i u ovoj godini realiziralo niz programa podrške izdavanju i otkupu referentne naučne literature i visokoškolskih udžbenika u okviru čega je nastavljeno i s projektima poboljšanja bibliotečkog fonda javnih visokoškolskih i naučnih ustanova u FBiH.\n„Drago mi je da i ove godine Ministarstvo ima priliku podržati biblioteke visokoškolskih institucija, akademsku zajednicu i naše studente kao krajnje korisnike. U protekle četiri godine imali smo jako dobru saradnju sa Nacionalnom i univerzitetskom bibliotekom, ali i sa svim drugim javnim univerzitetskim bibliotekama u FBiH. Naša podrška bibliotekama traje od 2007. godine, sa prekidom od jedne godine, a u tom periodu podržali smo ovaj program podrške otkupa novije literature i dodjele knjiga javnim univerzitetskim bibliotekama sa 2,88 miliona KM“, kazala je Kuko.\nDirektor Nacionalne i univerzitetske biblioteke BiH Ismet Ovčina podsjetio je da ova ustanova sutra obilježava 74. godišnjicu djelovanja, te da je 31. oktobra 1945. godine objavljena uredba o osnivanju tadašnje Narodne biblioteke.\n„U tom periodu ova ustanova postala je prepoznatljiva institucija kulture, obrazovanja i nauke u zemlji i inostranstvu. Članica je svih meritornih bibliotečkih organizacija i asocijacija u Evropi i svijetu“, kazao je ovom prilikom Ovčina.\nJavnim univerzitetskim bibliotekama u FBiH ove godine su dodijeljena 923 primjerka, odnosno 103 naslova enciklopedijske, naučne i visokoškolske literature i časopisa.\nUkupno posjeta: 2292642


Brza pruga spojila Minhen i Berlin › Made-in-Germany.rs\nU Nemačkoj je svečano puštena u rad brza železnička linija između gradova Minhena i Berlina, čime je završena realizacija dve i po decenije dugog projekta, vrednog 10 milijardi eura.\nPuštanju u promet novog brzog voza prisustvovala je i nemačka kancelarka Angela Merkel, koja je ovaj projekat opisala kao “dostignuće koje oduzima dah”. Po njenim rečima, novi brzi servis nudi “neverovatno visoke mogućnosti i može se meriti sa vazdušnim i putnim transportom”.\nČelni čovek najveće nemačke železničke kompanije „Dojče Ban“, Ričard Luk, nazvao je ovaj dan posebnim istakavši da se “time otvara novo poglavlje u istoriji nemačkih železnica”, prenosi „index“.\nNa liniji dugoj 623 kilometra, voz velikih brzina bi trebalo da skrati vreme putovanja za trećinu, sa dosadašnjih šest sati na četiri, kao i da udvostruči broj putnika između glavnih metropola na jugu i severu zemlje. Kako najavljuje Dojče Ban, na ovoj liniji se očekuje 3,6 miliona putnika svake godine.\nDa bi izgradili poslednjih 107 km brze pruge na ovoj liniji, stručnjaci su kroz planine morali da probijaju trasu dugu 8,3 km, kao i još 7,4 km na raznim drugim mestima. Stručnjaci najavljuju da će vozovi na novoj liniji između dva grada dostizaće brzine i do 300 km na sat.\nProjekat je prvi put uvršten u plan 1991. godine, nakon ujedinjenja tadašnje Istočne i Zapadne Nemačke, a njegovo ime: „Nemačko jedinstvo“, upravo odražava tu simboličku važnost. Brzom prugom su povezana dva grada koja su nekada bila odvojena strogo čuvanom granicom između dve nemačke.


Koncertni klavir za muzičku školu | Trebinje Live\nKoncertni klavir za muzičku školu\n"Elektroprivreda Republike Srpske" /ERS/ i Hidroelektrane na Trebišnjici /HET/ donirali su danas učenicima Muzičke škole u Trebinju koncertni klavir, čija je vrijednost 50.000 KM.\nIzvršni direktor za ekonomsko-finansijske poslove u "Elektroprivredi Republike Srpske" Blagoje Šupić rekao je da je klavir bio potreban Muzičkoj školi ali i Trebinju, jer je ovaj grad uvijek bio grad kulture, sporta i umjetnosti.\n"Da bi neka firma mogla da dodjeljuje donacije, mora da posluje pozitivno, a takva je Elektroprivreda", dodao je Šupić i istakao da su Hidroelektrane na Trebišnjici za kupovinu klavira izdvojile 40.000 KM, a ERS 10.000 KM.\nDirektor Muzičke škole u Trebinju Dušanka Babić istakla je da je poklon izuzetno važan za edukaciju profesora i učenika.\nProfesor klavira Sonja Marković navela je da je ovo prvi koncertni klavir koje je Trebinje dobilo.\n"Očekujemo da će se poboljšati kvalitet nastave, a samim tim što imamo koncertni klavir, očekujemo dolazak renomiranih pijanista koji bi ovdje mogli da održe koncerte i da edukacija tako dostigne najviši nivo", kaže Markovićeva.\nUčenica drugog razreda srednje muzičke škole Marija Tupanjanin istakla je da je veoma srećna zbog ove donacije i napomenula da zbog nedostatka koncertnog klavira nisu mogli da održe republičko takmičenje u Trebinju.\n"Na novom klaviru počećemo odmah da vježbamo za republičko takmičenje koje nas uskoro očekuje u Banjaluci", kaže Marija.\nTAGOVI: HET Elektroprivreda RS Muzicka skola Trebinje\nHET za šest mjeseci 2018. ostvario dobit od 2,4 miliona KM\nHET proslavio krsnu slavu - Ilindan


Šutanovac u nedelju podnosi ostavku na mesto predsednika DS-a | Autonomija\nBiće raspisana vanredna izborna skupština stranke\nPredsednik Demokratske stranke (DS) Dragan Šutanovac će na sednici Glavnog odbora koja je zakazana za nedelju, 11. mart, podneti ostavku, nakon loših rezultata koje je ta stranka ostvarila na lokalnim izborima u Beogradu.\nDS je na izborima održanim u nedelju, 4. marta ostao ispod cenzusa, sa osvojenih 2,25 odsto glasova izašlih birača, odnosno 18.286 glasova.\nBožović (DS): Celokupno rukovodstvo DS podneće ostavke u nedelju\nDosadašnji predsednik Gradskog odbora Demokratske stranke (DS) Balša Božović najavio je danas da će celokupno rukovodstvo stranke u nedelju podneti ostavke zbog loših rezultata na izborima u glavnom gradu.\n„U narednih nekoliko meseci biće jasno da li će DS opstati“, rekao je Božović za Televiziju N1 i dodao da ta stranka više nema pravo na grešku.\nOn je izrazio nadu da će posle toga biti obavljena ozbiljna analiza toga šta se dogodilo i dramatične poruke koje su građani Beograda poslali DS-u.


Ishrana koza u laktaciji - Agro TV\nPočetna Agro svet Ishrana koza u laktaciji\nIshrana koza u laktaciji\nSezona jarenja koza uglavnom počinje krajem januara ili početkom februara, što je direktno zavisno od sezone prirodnog parenja ili pripusta jarčeva u stadu.\nNa sezonu pripusta ili prirodnog parenja najveći uticaj imaju klimatske prilike i, u krajnjem slučaju, odgajivač.\nIshrana koza tokom laktacije zavisi od više faktora, od kojih su najbitniji: telesna masa i kondicija koza posle jarenja, rasni sastav, sistemi držanja i organizacija ishrane, mlečnost grla, broja jaradi koja sisaju, sastava mleka i uslova držanja.\nOjarene koze u toku dana trebalo bi da podmire uzdržne potrebe – „uzdržni obrok“, koji je neophodan da podmiri potrebe za normalnim funkcionisanjem organizma i potrebe za podmirivanje proizvodnje mleka. Proizvodni deo obroka zavisi od klimatskih uslova, nivoa mlečnosti i kvaliteta mleka. Najosnovnije je da se obrokom podmire potrebe organizma koza u laktaciji, odgovarajućim količinama energije, proteina, mineralnih materija vitamina i vode.\nNeposredno posle jarenja kozama se daje mlak napoj koji se sastoji od pšeničnih mekinja i vode. Takođe, u toku prvih časova posle jarenja kozama se daju manje količine kvalitetnog sena. Prvih nekoliko dana posle jarenja obrok se ograničava na manjim količinama kvelitetnog sena i 100-200 g koncentrata/grlu na dan. Ovakav režim ishrane, prvih nekoliko dana, neophodan je da bi se sprečilo preobilno nalivanje vimena i eventualna zapaljenja i komplikacije sa vimenom. Krajem prve nedelje posle jarenja, obrok koza se vraća na količine koje su davane kozama pre jarenja. Količine koncentrovanog dela obroka zavise od količine i kvaliteta kabastih hraniva, mlečnosti i broja jaradi koja sisaju. Dnevne količine koncentrata mogu se kretati od 400-500 g, a kod visoko mlečnih koza i preko 1 kg. Konzumiranje hrane posle jarenja direkto je povezano sa apetitom koza, koji je u tom periodu smanjen. U tom periodu koze ne konzumiraju količine hrane u skladu sa potrebama organizma, pa je od velikog značaja da one u prethodnom periodu stvore telesne rezerve, koje intenzivno koriste za sintezu mleka u prvim danima laktacije.\nBalans između potreba organizma i unetih hranljivih materija se uspostavlja posle nekoliko nedelja, te je iz tih razloga normalno da koze u prvim mesecima laktacije izgube određenu količinu telesne mase. Gubitak telesne mase u prva dva meseca latacije može da iznosi i do 8 kg. Ukoliko su telesne rezerve bile nedovoljne, uslediće i pad mlečnosti. Isto tako je važno, da unošenje energije hranom, i ako je telesna kondicija dobra, bude dovoljno, u protivnom pri nedovoljnom unošenju energije hranom izazvaće metaboločke poremećaje. Maksimum u konzumiranju hrane koza dostiže sa 8-10 nedelja posle jarenja, a maksimum mlečnosti znatno ranije.\nKozama sa visokom proizvodnjom mleka i lošijom kondicijom trebalo bi obezbediti dovoljne količine kabastih hraniva po volji i koncentrovanih hraniva u zavisnosti od nivoa proizvodnje mleka. Grlima koja se nalaze u sredini laktacionog perioda, a koja su u dobroj kondiciji, trebalo bi obezbediti dovoljne količine kabastih hraniva i dodatak od 450 g koncentrovane smeše na 1,5 kg proizvedenog mleka. Kod koza u kasnoj laktaciji odnos koncentrata prema količini proizvedenog mleka trebalo bi da bude 1:5 (1 kg mleka : 200 g koncentrata).\nZa održavanje nivoa laktacije preporučuje se da se koze hrane pojačanom ishranom od petog meseca pa do kraja laktacije. Program ishrane koza trebalo bi posmatrati i primenjivati kroz godišnji ciklus proizvodnje grla. Iz tih razloga neophodno je izbalansiranom ishranom omogućiti kozama stvaranje telesnih rezervi. Primenom ovih metoda u ishrani koza tokom cele godine pomaže se organizmu jedinke da u laktacionom ciklusu mogu da ublaže varijacije koje se javljaju u pogledu potreba za hranljivim materijama u toku proizvodnje, a vezane su sa primenama promena različitih uslovima i sistema ishrane.\nNaravno, na sastav obroka u raznim periodima laktacionog perioda velikog uticaja mogu imati i klimatski uslovi, od kojih ne možemo, a da ne pomenemo, uticaje niskih zimskih i visokih letnjih temperatura. U zavisnosti od ovih uslova odgajivač mora da prilagođava sisteme ishrane i nivoe energije i proteina u obroku, odnosno da balansira obroke uzevši u obzir dnevne količine namuženog mleka, hemijskog sastava mleka, klimatske faktore i ambijentalne uslove. Kozama je tokom cele godine potrebno obezbediti uvek dovoljne količine sveže i temperirane vode u zavisnosti od uslova. Zasušenje koza je neophodno obaviti najkasnije na 6-8 nedelja pred jarenje.\nIzvor: dipl. ing. Neđeljko Pipović, Poljoprivredne savetodavne i stručne službe Srbije


Tužna ljudska menažerija - LookerWeekly.com magazin\nTužna ljudska menažerija\n· 22/02/2012 ·1 min read\nPlemenski rezervat atrakcija za bahate turiste\nPoslednje divljačko pleme Jaravi, sa ostrva Andaman u Indijskom okeanu, svakodnevno je ponižavano od strane turista i lokalne policije, jer su postali jedna vrsta ljudskog zoološkog vrta. Posetioci im bacaju hranu, psuju ih i posmatraju kao životinje!\nRezervat plemena Jaravi se nalazi na vrlo atraktivnom lokalitetu i bogat je prirodnim lepotama. Iako u legalnim turističkim ponudama ne postoji poseta ovom mestu, turistima iz celog sveta je i te kako poznato! Turističke agencije pravdaju posete tako što organizuju ture do pećina, koje su blizu rezervata, ali zapravo, glavna atrakcija jeste samo pleme.\nPleme Jarava ima 403 člana. Žive po svojoj plemenskoj organizaciji. Otkriveni su 1996. godine i od tada do danas nemaju mira. Žive u ograničenom rezervatu i imaju čuvare, policiju. Po ostrvskom zakonu, pleme bi moralo da ima ograničen kontakt sa savremenom civilizacijom. U dodiru sa savremenim čovekom pripadnik plemena bi mogao da oboli, odnosno da se zarazi bakterijama na koje on još nije stekao imunitet, što bi prouzrokovalo fatalne posledice. Velika je opasnost i od kulturnog šoka!\nZnakovi oko rezervata jasno ukazuju da je zabranjeno stupati u kontakt sa plemenom, davati im hranu i piće. Ove odredbe se ne poštuju zbog korumpiranosti policajaca koji „čuvaju” rezervat. Koliko su ih sačuvali govori i činjenica da je nekoliko žena iz plemena rodilo decu sa turistima. Pleme je ovu decu smatralo nepoželjnim te su ubijena odmah po rođenju.


Na pomolu nove koalicije: Ko će s kim na ponovljene izbore u Beogradu\nIzbori 2022 Autor:Nataša Latković20. apr. 202212:07 > 12:53\nPosle izbora 3. aprila na površinu su isplivale sve razlike i sukobi među opozicionim strankama, toliko veliki da je očigledno da neke koalicije više ne postoje. Već sad je jasno da SSP Dragana Đilasa i NS Vuka Jeremića ne mogu zajedno u novu izbornu trku, da bi Dveri i Zavetnici mogli da naprave savez za izbore u Beogradu, a malo ko bi se iznenadio ako bi krilo POKS-a koje predvodi Žika Gojković prešlo na drugu stranu i priklonilo se vladajućim strankama.\nOdlazak Dragana Đilasa na sastanak kod Aleksandra Vučića bio je samo okidač za sukob koji je očito označio kraj savezništva lidera SSP i Vuka Jeremića i njihovih stranaka. Detalji o svađama i nesuglasicama o kojima se u kampanji ćutalo, izneti su u javnost i čini se nemogućim da se teške reči Jeremića na račun Đilasa (naročito o tehničkoj koaliciji SSP i SNS) mogu “ispeglati”.\nZato je već sada jasno da na ponovljene izbore, kojih će gotovo izvesno biti u Beogradu, neće moći da idu zajedno. Pitanje je i kome će se prikloniti preostali članovi koalicije Ujedinjena Srbija.\nIzborni štab Ujedinjeni za pobedu Srbije Foto: Nemanja Jovanović/Nova.rs\nDušan Vučićević, docent na FPN koji je angažovan i u agenciji “Sprint insajt”, navodi za “Novu” da je ogromno pitanje ko će sa kim iz te koalicije da ide na ponovlljene izbore u Beogradu, ukoliko ih bude.\n“Deluje nemoguće da NS i SSP idu zajedno, nakon izjava u prethodnih nekoliko dana. Pitanje je kome se onda priklanja DS - da li SSP-u ili NS-u i da li NS ide sama. Deluje mi da će definitivno PSG da ide sa SSP, a za DS ne znam. Lutovac je reagovao negativno na odlazak Đilasa kod Vučića, ali demokrate u ovom trenutku sigurno ne mogu same da pređe cenzus i moraju da traže nekog partnera”, kaže Vučićević.\nDušan Vučićević Foto: N1\nSagovornik “Nove” navodi da prema istraživanjima koja su rađena tokom 2021. ni NS sama ne može preko cenzusa. Upitan da li je moguća koalicija sa DSS, on kaže da mu deluje da su te dve stranke ideološki međusobno komplementarne, da je jedina razlika odnos prema EU, ali i da je pitanje da li Miloš Jovanović želi da pravi koaliciju sa recidivima DS.\nJeremić: Ako Vučić ponovi izbore – to je de fakto koalicija SNS i SSP\nĐilas: Ne gledam više u pravcu Vuka Jeremića\n“Za razliku od DSS koji je jasno evroskeptičan, NS mi je tu negde između. Nisam siguran da oni odustaju od evropskog puta, za razliku od DSS koji je protiv ulaska u EU. Po svim ostalim stranama oni jesu negde oko desnog centra i stavovi njihovih birača o svim drugim pitanjima se preklapaju. Pitanje je da li mogu da pomire ovu razliku i da li Miloš želi da sa recidivima DS prave koaliciju”, objašnjava Vučićević.\nSavez Dveri i Zavetnika\nSa druge strane, čini se sve izvesnija koalicija Zavetnika i Dveri. Te dve stranke neposredno nakon izbora napravile su savez, motivisan potrebom da se spreči pokušaj uvođenja sankcija Rusiji.\nNaš sagovornik kaže da je pre ovih izbora i kod glasača i kod članstva postojao otpor za koaliciju, ali da je Milica Đurđević, predsednica Zavetnika, posle izbora jasnije pokazala da je opozicija.\n“Mislim da bi njima bilo pametnije da idu bez POKS-a, jer POKS deluje kao najslabija anti-Vučić karika u tom lancu, a realno ne donosi nešto mnogo glasova. Ta stranka bi im bila nepotrebna za prelazak cenzusa, jer bi Zavetnici i Dveri vrlo lagano mogli da ga pređu u Beogradu na ponovljenim izborima”, smatra Vučićević.\nOn navodi da bi tim izborima možda mogli da dobiju više nego na onim koji su održani 3. aprila.\n“Pitanje je za koga bi glasali birači Suverenista, koji su dobili dva odsto. Tih dva odsto bi moglo da gravitira ka njima i dodatno, ako se nastavi priča sa uvođenjem sankcija Rusiji, postoji potencijal da otkinu glasova i od naprednjaka”, kaže Vučićević.\nOn navodi da mu ne deluje realno da im se pridruži DSS.\n“DSS je jači od Zavetnika i Dveri i prirodno je da zahtevaju nešto više mandata od njih. Sa druge strane, verujem da Miloš Jovanović želi da da drži tu neku centrističku poziciju, odmerenu i umerenu, onakvu kava je bila u kampanji, a da bi Milica i Boško mogli da kvare tu sliku o njemu kao intelektualcu, koji je završio Sorbonu i koji ne izgovara teške reči ni o kome”, zaključuje sagovornik “Nove”.\nPOKS-ovci mogući preletači\nČini se da promena neće biti u koaliciji “Moramo” i ako ne bude sukoba unutar nje, prema oceni Vučićevića, imaju prostor da rastu, ali ne prevelik. On ne očekuje ni da će promena biti unutar koalicija stranaka koje su na vlasti - oko SPS i SNS.\nKada je reč o preletanju među stranke na vlasti, Vučićeviću je najsumnjivija frakcija POKS-a koju predvodi Žika Gojković.\n“I jedan odbornik drugog krila POKS-a nakon izbora je rekao da on ne može da pravi koaliciju sa Đilasom i žutima. Tako da pojedinci iz oba krilala te stranke mogu da priđu vladajućim strankama”, zaključuje sagovornik našeg lista.\nPrilika za Sava Manojlovića\nDušan Vučićević smatra da lider inicijative Kreni - promeni Sava Manojlović ima otvoren put da učestvuje na ponovljenim izborima u Beogradu, ako budu održani 2023.\n“Naša istraživanja su pokazivala da on ima prilično veliki broj pozitivnih ocena - četvorki i petica, više od ostalih opozicionih prvaka, i da bi tu imao pristojan prostor da se u kampanji pozicionira kao neka nova opoziciona strana. On bi mogao da pokupi dobar deo opozicionih birača, mislim sa centra. On je dovoljno i građanski i nacionalan, pa bi sa tog centra mogao da uzima i od levih i od desnih, verovatno najviše od Ujedinjenih za pobedu Beograda. Njihovi birači su bili razočarani i ishodom, a čini mi se, i ponašanjem opozicije nakon izbora”, kaže Vučićević.\nBONUS VIDEO Evo kako je Vuk Jeremić reagovao u Utisku nedelje na vest šta je Vučić rekao o beogradskim izborima\ndušan vučićevićizbori 2022.Opozicijaponovljeni izbori\nZavršen izborni dan: Vučić u prvom krugu, opozicija se nada Beogradu\nOTKRIVAMO Detalji sastanka opozicije: Poslednji pokušaj ujedinjenja za Beograd


► Vučić: Do Nove godine predstavljamo investicioni plan vredan od pet do 10\nFoto: Beta / Tatjana Parađina\nVučić je tokom obilaska radova na Beogradu na vodi kazao da će država njime završiti sve infrastrukturne projekte, a rast bruto domaćeg prozivoda (BDP) bi mogao da bude pet ili šest odsto i da će se time zaposliti "svi ljudi koji žele da rade".\nNije se odustalo od kontramera Prištini\nPredsednik Srbije Aleksandar Vučić izjavio je danas da se "nije odustalo" od uvođenja kontramera Prištini zbog takse od 100 odsto na uvoz robe iz Srbije, ali je i dodao da je to "veoma teško" uraditi a da posledice ne osete i Srbi na Kosovu i Metohiji.\nOn je posle obilaska radova na uređenju parka u naselju Beograd na vodi rekao da će kontramere biti uvedene ako ne dođe do pomaka u razgovorima sa Prištinom.\n"To nije pitanje dnevnih pretnji ili nekog oročavanja. Nekad to kažete u nadi da nećete morati to da učinite. Razgovaraćemo sa svim međunarodnim partnerima ali ako budemo primorani, ako ne bude pomaka, moraćemo to da uradimo", kazao je Vučić i najavio da će posle 28. juna o eventualnim kontramerama razgovarati i sa Srbima sa Kosova.\nKomentarišući ocene pojedinih američkih zvaničnika da je Priština imala pravo na uvođenje takse jer je Srbija radila na povlačenju priznanja kosovske nezavisnosti, Vučić je rekao da Srbija nikada nije potpisala sporazum ili ugovor, niti je prihvaćeno usmeno da neće raditi na povlačenju priznanja.\n"To je naš posao, Srbija nije priznala nezavisnost Kosova, a došli smo do toga da 13 zemalja povuče priznanje. Oni vide da se nama žuri zbog ogromnog zamajca i mogućnosti za ekonomski rast i zato ucenjuju i traže da priznamo Kosovo", kazao je predsednik Srbije.\nGovoreći o radovima na komunalnoj infrastrukturi u Beogradu, Nišu i Novom Sadu, Vučić je zamolio građane da "razumeju da se to radi zbog bržeg ekonomskog napretka i da bi imali bolji standard i živeli na boljim mestima".\n"Obišao sam jutros ceo Beograd i video da je dobar deo grada raskopan i da se radi. Nemamo drugo vreme kada možemo da izvodimo radove osim perioda od aprila do novembra i zato molim Beograđane i stanovnike drugih gradova da nam oproste što radimo mnogo i da se strpe, jer ćemo na primer, saobraćajnicu oko Trga republike otvoriti već početkom septembra", kazao je Vučić.


SILA KAO EGZAKTNA NAUKA: Zašto američka vojska prenosi lažne podatke sa bojnih polja | Skandalozno\nSILA KAO EGZAKTNA NAUKA: Zašto američka vojska prenosi lažne podatke sa bojnih polja\nPentagon tvrdi da su podaci koje objavljuje u vezi s tekućim konfliktima precizni i pouzdani, ali dodatno istraživanje otkriva da se radi o naštelovanim prikazima.\nVoren ja na to odgovorio sledećim rečima: “Radimo sve što možemo kako bismo prijavili svaki vazdušni napad. Propustili smo jedan ili dva usled administrativne greške. Ipak, standard kog se držimo jeste da svaka bomba ispuštena nad teritorijom Iraka i Sirije bude prijavljena medijima, bez obzira koju metu ona ciljala.“\n“>February 18, 2017\n“Ovaj ukaz donet je zbog humanitarnih razloga… dok ne budu ispunjeni sporazumi iz Minska. Predsednički dekret priznaje lična dokumenta stanovnika Donbasa kako bi oni mogli da legalno ulaze u Rusiju”, izjavio je šef ruske diplomatije Sergej Lavrov.\n“To je privremena mera koja treba žiteljima Donbasa da vrati prava koja su izgubili pošto je Ukrajina prestala da im izdaje i produžava dokumente“, objasnio je Džabarov, koji je prvi zamenik predsednika Komiteta Saveta Federacije za međunarodne poslove. On je podsetio da je Ukrajina prestala da izdaje dokumenta građanima koji žive u Donbasu, “a ljudi tamo i dalje umiru, rađaju se, a njihovim vozačkim dozvolama ističe rok“.\nU međuvremenu, združeni Komitet za oružane snage Kongresa i Senata morao bi da istraži ova pitanja i organizuje javna saslušanja relevantnih vojnih zvaničnika u kojima bi se saznalo više o pomenutim diskrepancama. Generalni inspektor Pentagona bi morao da utvrdi razlog zbog kojeg je broj vazdušnih napada umanjivan i utvrdi da li su pojedini vojni službenici namerno varali Kongres i američku javnost. Konačno, državni sekretar za odbranu Džejms Matis bi trebalo da razjasni koji se zapravo kriterijum koristi za određivanje prirode vazdušnog napada.\nBez transparentnosti u svemu ovome, biće veoma teško poverovati u bilo koje sopštenje američke vojske.\nBudite prvi sa komentarom na članku "SILA KAO EGZAKTNA NAUKA: Zašto američka vojska prenosi lažne podatke sa bojnih polja"


U Šapcu se otvara pogon italijanske kompanije Pasubio\nItalijanska kompanija Pasubio otvara pogon u Šapcu, gde će za izradu kožnih sedišta za luksuzne automobile zaposliti 500 Šapčana, a klijenti, za koje ova kompanija radi su Lamborghini, Porsche, Jaguar, Ferrari, BMW i Bentley. Kompanije Pasubio… »\nBlic: Zapošljavaju 500 ljudi u Šapcu: Praviće kožna sedišta za Lamorgini, Porše, Jaguar i FerariNova ekonomija: Italijanska kompanija Pasubio otvara pogon u Šapcu\nDodik u julu sa Putinom\nPredsednik Republike Srpske Milorad Dodik izjavio je danas da će biti u prilici da u julu razgovara sa predsednikom Rusije Vladimirom Putinom. „Mislim da je to deo redovne komunikacije koja daje rezultate. Sastajemo se i sa mnogim drugim zvaničnicima… »\nVečernje novosti: Dodik u julu sa PutinomPravda: I Dodik ide kod Putina: Ovo je glavni razlog posete!još 3 povezane\nDosad oduzeli 95 kombi vozila\nInspektori za mesec i po od početka primene Zakona o prevozu putnika u drumskom saobraćaju obavili 310 kontrola. OD početka primene Zakona o prevozu putnika u drumskom saobraćaju, pre mesec i po dana, iz saobraćaja je isključeno 95 kombi vozila. U… »\nRadio 021: Iz saobraćaja isključeno 95 kombija, prevoznici nezadovoljni


Miran dan na Berzi, indeksi ove sedmice pali za jedan odsto :: emg.rs:: Najnovije vesti sa berze, promet, dobitnici i gubitnici, grafikoni, cena, obim, promet, kompanije...\nMiran dan na Berzi, indeksi ove sedmice pali za jedan odsto\nIndeks najlikvidnijih akcija na Beogradskoj berzi Belex15 danas je ojačao 0,1 odsto, na 748,68 poena, a opšti Belexline je u padu 0,12 odsto, na 1.385,78 poena. U trgovini je ostvaren simboličan promet od 29,54 miliona dinara (293.315 evra), četiri i po puta manji nego u četvrtak.\nNedeljni promet na berzi bio je, iskazano u evrima, 3,9 miliona evra, preko 70 odsto manje nego u četvrtoj sedmici juna. Berzanski indeksi na nedeljnom nivou ubeležili su pad od po procenat.\nNajviše su u kontinuiranoj trgovini u petak poskupele akcije Globos osiguranja [GLOS], 12,39 odsto, ali je prodata samo jedna deonica. Sledi niška AIK banka [AIKB] čije su akcije imale skok vrednosti od dva procenta uz promet vredan 1,36 miliona dinara.\nGubitnike predvodi bečejski Soja protein [SJPT], sa A listinga, sa padom vrednosti od osam odsto, koliko je ta deonica pojeftinila i u četvrtak, doduše poslednja dva dana istrgovane su tek dve hartije tog preduzeća.\nAkcija Privredne banke [PRBN] je izgubila na vrednosti 7,38 odsto pa se tom hartijom trgovalo za 388 dinara što je najniža cena u poslednjih godinu dana.\nNajviše se trgovalo akcijama Naftne industrije Srbije [NIIS] za 6,54 miliona, što je mali promet za akcije te kompanije a cena nije menjana u odnosu na prethodni dan.\nU trgovini akcijama beogradskog aerodroma [AERO] ubeležen je promet od četiri miliona uz skok cene za petinu procenta. Agrobanka [AGBN] je među gubitnicima jer su joj deonice jeftinije za 1,13 odsto uz promet vredan 2,5 miliona dinara.\nKada je reč o trgovanju po metodu preovlađujuće cene zapažena je trgovina akcijama preduzeća Sloga iz Novog Pazara [SLNP] vredna 3,35 miliona dinara.\nUčešće stranih investitora bilo je 19,25 odsto u ukupnoj i 21,67 u trgovini akcijama.


Građevinarstvo u Austriji i Nemačkoj u teškim problemima\nTanjug 5. aprila 2022. 09:38\nBEČ – Rat u Ukrajini izazvao je velike probleme po građevinare u Austriji i Nemačkoj, koji su suočeni sa nedostatkom građevinskog materijala i njegovim stalnim poskupljenjem zbog čega mogu stati građevinski radovi, a taj problem ne pogađa sve građevinske firme, nezavisno od veličine, pa i srpske preduzetnike.\nUdruženja građevinara u Austriji usvojila su zajedničku rezoluciju u kojoj zahtevaju efektivne mere vlade za rešavanje problema u ovoj privrednoj grani.\nTako traže da javni i privatni nalogodavci građevinskih poslova omoguće sklapanje novih ugovora sa promenljivim cenama.\nVeć sada su mnoge građevinske kompanije, i pored punih knjiga dogovorenih poslova, prijavile zaposlene Servisu za zapošljavanje (AMS) zbog pretećeg ostanka bez posla.\nŽivojin Trifunović, vlasnik građevinske firme „Baulexx&Montage“, koji gradi u Austriji i Nemačkoj suočen je sa problemima nedostatka građevinskog materijala, zbog čega je već obustavio realizaciju novih projekata.\n„Suočeni smo sa poteškoćama da nema građevinskog materijala. U Austriji i Nemačkoj nedostaje čelik, to jest može se i dalje naći, ali na mnogo teži način, obilaskom velikog broja proizvođača. Sada je neophodno obići tri, četiri, pet proizvođača da se dobije količina čelika koja je potrebna za gradnju planiranog objekta. Isto tako postoji problem sa Rigips profilima, staklenom vunom, stiroporom, ali i ekserima i šrafovima“, objasnio je on za Tanjug.\nPrema njegovim rečima rukovodstvo firmi sada više ne može da se osloni na dosadašnje partnere u nabavci građevinskog materijala, već mora, u potrazi za raspoloživom količinom, mnogo vremena ulagati u kontaktiranju drugih firmi.\nTrifunović kaže da se, kada se nađe građevinski materijal, često na isporuku mora dugo čekati.\n„Za sada nismo morali obustaviti započete projekte, ali kasnimo sa gradnjom. Isto tako na samom početku kasnimo i sa novim projektima“, ukazao je on.\nTrifunović ističe da postoji veliki problem oko cena građevinskog materijala, zbog čega sada ponudu koju daje za izgradnju nekog objekta važi samo tri dana.\n„Za projekte koji treba hitno da se pokrenu sada nema više ugovora sa fiksnom cenom, već samo sa cenom koja se na kraju ponovo razmatra, i nalogodavac mora doplatiti razliku nastalu na osnovu skoka cene građevinskog materijala“, dodao je on.\nTakođe kaže da građevinske firme više ne prihvataju nikakve rokove, jer se ne zna kada će dobiti isporučen potreban građevinski materijal.\nPored toga problem predstavlja i transport materijala, jer su se prevoznici ugovor obavezali na fiksne cene, a sada je drastično skočila cena goriva, pa im se posao više ne isplati.\nEU diplomata: Arsenal sankcija prema Rusiji se blizi limitu


Majami otpustio Rodnija Mekgrudera\nMiami Heat Slobodni igrači\nAutor: Stefan Stanković Datum objave: 08.04.2019. Foto: Elsa/Getty Images\nRodni Mekgruder više nije član “Vreline”, a razlozi za ovo su isključivo finansijske prirode.\nU organizaciji tima sa Floride su razmišljali racionalno i pošto su svesni da su im šanse za plasman u doigravanje svedene na minimum, rešili su da makar probaju da izbegnu porez na luksuz, zbog prekoračenja budžeta.\nOtpuštanjem Mekgrudera u Majamiju će uštedeti 1.54 miliona dolara i tako neće morati da plate ovaj porez. Međutim, to će se desiti samo ukoliko neki od timova potpiše ovog momka do kraja sezone. Iako u tom slučaju ne bi imao pravo nastupa u plej-ofu, u Majamiju čvrsto veruju da će se to ipak dogoditi.\nRodni Mekgruder je ove sezone za Hit odigrao 66 utakmica, od kojih je 45 započeo kao starter. Prosečno je beležio 7.6 poena, 3.6 skokova i 1.7 asistencija. Član ove organizacije je bio u prethodne tri godine i odigrao je ukupno 161 meč, a zanimljivo je da je 2016. godine predvodio razvojni tim Majamija do titule u “Dži” ligi.


Polovni Hako unutrašnji čistači oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Mašine za pometanje čiščenje skladišta > Unutrašnji čistači > Hako\nPolovna Hako unutrašnji čistači na prodaju\nOvde je kompletna lista polovnih Hako unutrašnji čistači oglasa za prodaju na Mascusu. Hako unutrašnji čistači oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Hako unutrašnji čistači u odeljku Brendovi.\nHako Hamster 800Opšte stanje (1-5): 4, Broj prethodnih vlasnika: 1\nHako 1450VOpšte stanje (1-5): Da\nOvde je kompletna lista polovnih Hako unutrašnji čistači za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Hako unutrašnji čistači koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Hako unutrašnji čistači.


Mondo\t05.10.2017 13:21\nHrvatsko ministarstvo je saopštilo da su ponovljene već više puta "javno iznesene ocene srpskih zvaničnika o Hrvatskoj koje ministarstvo u celosti odbacuje kao neprihvatljive, jednostrane i tendenciozne, a nadasve proizvoljne i zlonamerne", prenosi Hina.\nDržavni sekretar Ministarstva spoljnih poslova Srbije Nemanja Stevanović ocenio je juče sramnim i licemernim ponašanje zvaničnika Hrvatske, koji veličaju ustaštvo i zločine počinjene tokom Drugog svetskog rata, koji podstiču antisrpsku histeriju i grubo krše osnovna ljudska prava u 21. veku, te protestuju zbog spomenika heroju JNA Mlanu Tepiću.\nDodatnu zabrinutost Ministarstva spoljnih poslova Srbije izaziva činjenica što se napadi i uvrede iz Hrvatske na račun Srbije i srpskog naroda u celini pojačavaju u vreme kada je predsednik Srbije Aleksandar Vučić javno izrazio opredeljenost za sveobuhvatan razvoj dobrosusedskih odnosa sa Hrvatskom, naveo je Stevanović.\nDržavni sekretar je to rekao u razgovoru sa otpravnikom poslova Ambasade Hrvatske u Beogradu kojem je izrekao oštar protest zbog reakcije Ministarstva spoljnih i evropskih poslova Hrvatske i saopštenja tog resora povodom otkrivanja spomenika heroju JNA Tepiću, koji, kako je rekao, za Srbiju predstavlja oličenje časti i morala.\nU razgovoru je, kako se navodi, izražena posebna zabrinutost zbog činjenice da Hrvatska nije napravila nikakav ozbiljniji pomak u distanciranju od rastućeg trenda rehabilitacije nacizma i revizije istorije.\nHrvatsko ministarstvo takođe u saopštenju tvrdi da se "izneseni navodi samo nastavljaju na jučerašnje krajnje neprimerene i neuobičajene u međunarodnoj komunikaciji te uvredljive izjave prvog potpredsednika Vlade RS i ministra spoljnih poslova Ivice Dačića".\nHrvatsko ministarstvo u jučerašnjem saopštenju navodi i kako Hrvatska nastoji da sa Srbijom gradi i razvija dobre odnose u duhu dobrosusedstva i iskrene regionalne saradnje, pri čemu se od suseda, kako se dodaje "očekuje isti pristup za koji se i sami zalažemo, a to je konstruktivnost, spremnost na dijalog i dobru volju za rešavanje svih pitanja u evropskom duhu".\nKako Hina prenosi, ministarstvo je pozvalo institucije i zvaničnike Srbije da se u svojoj retorici i odlukama uzdrže od postupaka koji su u suprotnosti s načelima dobrosusedskih odnosa te da se okrenu rešavanju otvorenih pitanja između dve zemlje.


SPARTANSKI PLES SRPSKIH BOKSERA OD ELBRUSA DO ZLATIBORA: Naši reprezentativci startovali su 2022. punim plućima, svakodnevno rade jako za nove izazove! (FOTO) - Boks, Top News\nHotSport 18.01.2022., 11:57\nNaprotiv, budniji su nego ikada i osvajaju planinske vence, od najvišeg planinskog vrha Evrope Elbrusa, do srpskog Zlatibora, ali i gradove od Beograda, Banje Koviljače, Palića do Kragujevca. Srpski boks reprezentativci startovali su 2022. punim plućima, svakodnevnim treninzima, maksimalno motivisani sa jasnim ciljem, da takmičenja koja im slede dočekaju nesalomivi.\nKroz sneg, led, mećavu, kale se, plešu spartanski ples i klesaju mišiće kojima će rušiti protivnike u ringovima širom sveta.\nKalendar sezone 2022. obiluje takmičenjima, raspored zgusnut i zahtev veliku fizičku spremnost aktera plemenite veštine.\nVeć 4. februara 2022. nastavlja se Regionalna liga susretom Maribora i Crvene zvezde u Sloveniji, nakon kojeg će kao i sa vrha tabele u grupi u nove borbe krenuti i BK Loznica. Našu boks armadu očekuje i Superliga Srbije.\nA post shared by HOTSPORT.rs (@hotsport.rs)\nPrethodna vest ŠOK VESTI SA ‘ČIZME’: Vlahović se još u oktobru dogovorio sa novim klubom, Srbin na leto oblači dres evropskog velikana?!\nSledeća vest ‘NARAVNO DA POSTOJI NEKA TENZIJA’: Milorad Vučelić još pet godina na čelu Partizana, nije krio zadovoljstvo povodom toga!


'Ako ništa ne naučimo iz ove krize, doživećemo nešto još gore'\nIzvor: B92, 01.Dec.2020, 00:16\n"Video sam amneziju koja kao da zahvata svet nakon traumatičnog događaja, i to je razumljivo", rekao je Majk Rajan na konferenciji za medije u Ženevi.\n"Ali ako to ponovno napravimo kao što smo učinili nakon SARS-a, nakon virusa H5N1, nakon pandemije H1N1, ako nastavimo da zanemarujemo šta novi i opasni patogeni mogu učiniti >> Pročitaj celu vest na sajtu B92 << našoj civilizaciji, onda ćemo verojatno ponovno iskusiti isto ili gore još tokom naših života", rekao je on.\n"Na severu, zbog modela upravljanja troškovima zdravstvenih sistema, ustrojili smo naše zdravstvene sisteme da budu 95, 98 ili 100 odsto iskorišćeni. To je gotovo poput modela niskobudžetnih aviokompanija kompanija za zdravstvene sistemee", rekao je.\n"Pa sada za to plaćamo cenu jer nemamo u sistem ugrađene kapacitete za naglo širenje sposobnosti odgovora, jer zdravstvo vidimo kao trošak u našim privredama, kao teret razvoju, da opterećuje privredu, i sada moramo preispitati šta to znači", upozorio je Rajan.\n"Mi moramo da saznamo odakle je virus potekao kako bismo mogli da sprečimo izbijanja zaraze u budućnosti. Nema tu šta da se krije: želimo da znamo odakle potiče virus, i to je sve", predočio je Tedros.\nGlavni stručnjak SZO za vanredna stanja je upozorio da svet riskira nove pandemije ako mu se dogodi "amnezija"..i ako ne uči iz sadašnje krize...- Video sam amneziju koja kao da zahvata svet nakon traumatičnog događaja, i to je razumljivo - rekao je Majk Rajan na konferenciji za medije u Ženevi...-...


NTP Beograd pokreće tromesečnu obuku za startapove - Studio B\nNTP Beograd pokreće tromesečnu obuku za startapove Tanjug,Studio B\nEkonomijaEkonomija Pocetna 27. 08. 2018. 16:23:24\nNaučno-tehnološki park (NTP) Beograd pokreće tromesečni intezivan program podrške razvoju startap timova – „Let’s accelerate!“.\nKako piše na sajtu NTP Beograd, program je namenjen timovima sa inovativnom tehnološkom idejom u cilju sticanja znanja i veština vezanih za razvoj poslovnog modela baziranih na „lean“ metodologiji (postizanje uspeh preduzeća boljom organizacijom).\nCilj programa je, navodi se, da pomogne startap timovima da razviju i validiraju svoje biznis modele u ranoj fazi razvoja i pripreme se za investicione fondove.\nNa završetku programa se očekuje da startapi imaju svoje prve prototipove, kao i da su dobili povratnu informaciju od potencijalnih korisnika/kupaca.\nNa program se mogu prijaviti startap timovi i novoosnovane startap kompanije u ranoj fazi razvoja haj tek inovativne ideje i kojima je potrebna podrška u daljem razvoju svojih poslovnih modela, a rok za podnošenje prijava je 15. septembar ove godine.\nNaučno-tehnološki park Beograd je osnovan u partnerstvu Vlade RS, Grada Beograda i Univerziteta u Beogradu u cilju ubrzanog tehnološkog razvoja zemlje, a uspostavljanje i razvoj Naučno-tehnološkog parka Beograd podržava vlada Švajcarske.


BiH se uskladila sa sankcijama EU protiv Rusije, navodi Borrell\nBELGIUM – European Union foreign policy chief Josep Borell addresses the special session to debate its response to the Russian invasion of Ukraine, in Brussels, Belgium March 1, 2022\nVisoki predastavnik Evropske unije za zajedničku spoljnu politiku i bezbednost Josep Borrell je potvrdio da se i Bosna i Hercegovina uskladila sa odlukom o uvođenju sankcija protiv Rusije.\nU deklaraciji koji je izdao Borrell se potvrđuje da se odluci, osim BiH, pridružuju i zemlje kandidati poput Severne Makedonije, Crne Gore i Albanije, kao i zemlje EFTA gde su uključeni Island, Lihtenštajn i Norveška, koje su članice Evropskog ekonomskog prostora.\n“Oni (zemlje koje su se uskladile politikom sankcija) će obezbediti da njihove nacionalne politike budu u skladu sa ovom Odlukom saveta EU. Evropska unija prima na znanje ovu posvećenost i pozdravlja je”, navodi se u Borrellovoj deklaraciji.\nJedna od mjera sa kojom se BiH uskladila je zamrzavanje imovine predsjedniku Rusije Vladimiru Putinu i ministru vanjskih poslova Sergeju Lavrovu u inostranstvu.\nTakođer, BiH se uskladila i sa odlukom EU od 25. februara.\nInače, prvi paket sankcija stupio je na snagu 23. februara, nakon što je Rusija priznala separatističke teritorije, Donjeck i Lugansk kao nezavisne, a pre početka invazije na Ukrajinu.\nStupaju na snagu sankcije EU protiv Rusije\nSankcije su tada uvedene protiv 351 zastupnika ruske Dume, te 27 pojedinaca i pravnih osoba koji su pridonijeli ugrožavanju teritorijalnog integriteta Ukrajine, suverenosti i nezavisnosti, među kojima su i ruske banke koje su finansirale ruske vojne i druge operacije na tim teritorijama.


skladište Архиве - Biznis i Finansije\nHome\tTags\tPosts tagged with "skladište"\nTeško i skupo na zemlji naći parking za avione\nTek kada je tokom pandemije broj letova više nego prepolovljen, a preko 15.000 aviona već 20 meseci neprekidno prizemljeno, videlo se koliko je teško i skupo na zemlji naći mesto za letelice.\nRetko koja delatnost je tako drastično pogođena zarazom koja se proširila širom globusa kao avio-saobraćaj. Do pre dve godine dnevno je u proseku širom sveta bilo oko 102.000 letova sa otprilike sedam miliona putnika, a praktično se svaka od 26.000 ukupno registrovanih letelica po četiri puta uzdizala u nebo. Od aprila prošle godine, oko 15.000 aviona je neprekidno prizemljeno, a povremeno i više od 17.000 je bilo van saobraćaja.\nNaravno, svi su spremni za letove, ali nema putnika i mnoge linije su privremeno suspendovane. Opaka zaraza je oblikovala život sa neuporedivo manje putovanja, dobar deo aktivnosti, od kongresnih do svakodnevnih, preselio se u onlajn sferu. Tek pred kraj ove sezone, kada se u Aziji život nešto brže revitalizuje, oko 13.000 aviona u upotrebi leti otprilike jedan i po put dnevno.\nDugodišnja pauza u letovima\nMeđutim, nije odsustvo letova i neverovatan pad prihoda jedino sa čime su se zbog korona virusa suočile vazduhoplovne kompanije. Pokazalo se kao veliki problem naći mesto za parking grdosija. Cena boravka na zemlji i održavanja aviona takođe nije jeftino. U uobičajenim prilikama, avioni lete po četiri puta dnevno, svaki dan su uzletali i sletali na po pet, šest aerodroma dok su na sporednim pistama provodili i vreme od kraja završenog do narednog leta. To jeste najpraktičniji, ali i daleko najskuplji parking. Avioni orijentisani na čartere su eventualnu dužu pauzu između dva leta povremeno provodila na sporednim pistama vojnih aerodroma.\nNo, pandemija je od kompanija zahtevala da nađu prostor za neuobičajeno dugo, višegodišnje, prizemljenje letelica. Najbolje su se snašle kompanije čija je delatnost da, nakon što se okonča vek upotrebe, letelice rasklapaju, potom delove razvrstavaju u one za rezervu, odnosno za reciklažu. Po prirodi posla, odranije su imale veće površine na kojima su rasklapali po dva tri aviona istovremeno, dok je još toliko čekalo na red. Tokom pandemije takav prostor se pokazao dragocenim i profitnim.\nMalo kiše, bez vetra\nŠpanska firma „Tarmak aerosejv“ je decenijama u poslu rasklapanja i reciklaže isluženih letelica. U španskom gradiću Teruel, na pola puta između Madrida i Valensije, od ranije je imala veće površine za svoje delatnosti. Reč je o gradiću sa 35.000 stanovnika i evropskoj kulturnoj baštini. Međutim, tamošnji aerodrom ni u uobičajenim prilikama nije bio koršćen ni petinu kapaciteta, pa su biznismeni odlučili da svoju delatnost umnogome obavljaju upravo na nekoriišćenim pistama. Tim pre što je mesto u zoni sa malo kiše i bez jačih vetrova.\nPolako su širili prostor na kome su avioni čekali na red za rasklapanje. Posao je procvetao aprila prošle godine, kada je došlo do opšteg pada putovanja, naročito letenja. Kompanije su počele neprekidno da zivkaju i traže lokaciju za prizemljene letilice. „Tarmakovci“ su i ranijih godina pružali ovu uslugu, pa su povremeno imali i po tridesetak prizemljenih aviona. Poslužila ih je okolnost da je reč o regionu iz kojeg se masovno iseljava, pa je ljudi sve manje, ali je slobodnih površina sve više. Stalno su kupovali nove slobodne površine.\nFudbalsko igralište za avion\nNo, tek kada je došlo da pandemije, shvatili su kakvim blagom raspolažu. Uspeli su da prizemlje 115, a uskoro na dodatno pripremljenim parking površinama očekuju još tridesetak aviona. Među njima sedam „Lufthanzinih“ i pet A389 „Er Fransa“, šest Boinga 747 „Britiš ervajza“. Znači, prave grdosije, najveće putničke avione.\nMada nikada ranije nisu imali više od 40 aviona na placu, i pre pandemije su delatnost firme dopunili izdavanjem parking mesta, što podrazumeva i održavanje aviona tako da su u svakom trenutku spremni za let. Praktično su popunili sve kapacitete sa asfaltom, a i travnate površine su bezmalo skroz popunjene. Koliko je to velika površina može se saznati ukoliko se zna da je za parkiranje jednog aviona potreban prostor veličine fudbalskog igrališta. Počeli su i da razmišljaju o dodatnom, do sada najkrupnijem ulaganju u dva puta veću površinu za parkng letilica.\nIščekujući bolje dane\nKako se novi posao pokazao pouzdanim i profitnim, počeli su da za istu delatnost kupuju i zemljište u okolini vojnog aerodroma „Tarbles“ na jugu Francuske, takođe poznatom po manjku padavine i vetra. Ova dva uslova su neophodna kako vlaga ne bi korodirala osetljive segmente letilce, odnosno kako se pesak nošen vazdušnim strujanjima ne bi nagomilavao na pojedinim mestima u avionu. Razume se da je neophodno birati pozicije koja ima mogućnosti za širenje.\nVećina kompanija se još uvek oslanja na brojne vojne piste, ali je postalo vidjivo da takvo rešenje nije trajno, a ni dovoljno za kompanije. Posao je ozbiljan, cena godišnjeg parkinga većeg Boinga je oko 300.000 evra, pa se preduzetnici sve više upuštaju u, do pandemije, gotovo nepoznat biznis. U SAD je do sada najpozatiji bio avioparking „Boneyard” na jugu SAD sa 220 parking mesta, dok su u Kaliforniji smeštena tri parkinga sa po stotinak aviona van leta. Švajcarci se i dalje oslanjaju na vojni aerodrom „Dibenderof“ sa skoro 170 parking mesta. Nekoliko manjih evropskih letačkih kompanija se odlučilo da avione parkira u Amanu, glavnom gradu Jordana, gde na parkingu šezdesetak aviona čeka bolje dane za avio-industriju.\nRaj u Australiji\nKako se pandemija odužuje i raste uverenje da će oporavak avio-industrije biti postepen i lagan, biznismeni se sve više odlučuju za novi posao. Tako je mlađa grupa nemačkih bankara dala otkaz na dosadašnje radne pozicije i upustila se u biznis sa avio-parkinzima, ali u Australiji.\nReč je o najmanje gusto naseljenoj teritoriji, a azijsko-pacifički region, sa izuzetno dinamičnim avio-saobraćajem, nije daleko. U okolini aerorodroma „Elis Springs“ izgradili su parking za četrdesetak aviona grdosija. Blizina mnogoljudnih azijskih država, na kojima je i od ranije prava potraga za avio-mestima na zemlji, učinila je posao krajnje unosnim, pa su bankari utrostručili površinu, a ciljna grupa su im baš najveći avioni. Plan je da već sredinom naredne godine ponude još pedesetak novih avionskih parking-mesta.\nRazlog zašto se bankari usmeravaju na grdosije je prestanak proizvodnje aviona A380, dok naredne godine prestaje i proizvodnja Boinga 747. Najveći avioni nisu izdržali konkurenciju manjih letelica istih proizvođača, pa kompanije odustaju od grdosija.\nNaravno da će oko 1.750 letilica ovog tipa, koliko se trenutno nalazi u flotama brojnih kompanija širom globusa, još godinama leteti, ali će se polako i kontinuirano povlačiti iz upotrebe. Procenjuje se da će poslednji tipovi grdosija dva proizvođača do 2035. biti povučeni i usmereno na rasklapanje. Time i na parking, a njega je nedovoljno.\nIzvor: 021, autor Živan Lazić


Brdo poslova pred novim ministrom kulture – Nadlanu.com\nBrdo poslova pred novim ministrom kulture\nObjavljeno 10. sep 2012. / 15:54:52\nBEOGRAD, 10. septembra 2012. (Beta) - Novi ministar kulture Bratislav Petković suočava se s gomilom poslova koji njegovi prethodnici nisu završili, a pri tom mora da se bavi i srpskom dijasprom, koja nije bila u opisu posla ranijeg ministra, ukazuju stručnjaci iz oblasti kulturne politike, u analizi sajta Balkan Insajt (Balkan Insight).\nPetković će, prema njihovim rečima, morati da okonča nedovršene rekonstrukcije, donese neke dugo odlagane zakone, izradi Strategiju kulturnog razvoja koja kasni skoro dve godine i da uspostavi širu saradnju Nacionalnog saveta za kulturu sa drugim ministarstvima kako bi Strategija konačno bila završena, uz obezbedjenje njene primene - kroz finansiranje rešenja iz tog dokumenta.\nUkazuje se, medjutim, da Petković počinje da radi u 2012. godini, kada se očekuju kresanja troškova, a njemu će za obavljanje svih poslova, koji su se gomilali godinama, trebati više sredstava od onog što državni budžet trenutno obezbedjuje.\nSa druge strane, stručnjaci kažu da budžet za kulturu treba povećati izmenama zakona koji se odnose na kulturu i poreskih propisa, kao i uspostavljanjem bolje kontrole nad sredstvima namenjenim za javne konkurse. Oni takodje ukazuju na potrebu da se sredstva prikupljaju i izvan zemlje, da se kulturna produkcija promoviše i pretvori u - profitabilnu industriju.


Fijat kojim se papa vozio Njujorkom prodat za 300.000 dolara – NovostiDana.rs\nFijat kojim se papa vozio Njujorkom prodat za 300.000 dolara\nNJUJORK – Crni „fijat“ sa četvoro vrata, kojim se papa Franja vozio dok je boravio u posetu Njujorku prošlog septembra, prodat je na aukciji za 300.000 dolara, objavljeno je na sajtu „Čeritibaz“ koji je organizovao prodaju.\n„Fijat laundž“ bio je jedan od dva takva mini „papamobila“ koji su vrhovnog poglavara Rimokatoličke crkve vozili kroz „veliku jabuku“, navodi AFP.\nPo ceni koja je najmanje 12 puta veća od prvobitne, „fijata“ je kupio biznismen i milioner Majls Nadal, koji već poseduje više od 130 automobila i motora, stoji na sajtu.\nPrihod od prodaje će biti dodeljen katoličkim školama i dobrotvornim organizacijama u njujorškoj biskupiji, kao i dvema međunarodnim katoličkim agencijama.\nAukcija je počela 17. marta, a prva ponuda je bila vredna 10.500 dolara.\nU sredu je cena „fijata“ skočila na 195.000, da bi u četvrtak dostigla finalnih 300.000 dolara.


OI u Londonu premašile budžet\nOlimpijske Igre u Londonu zajedno sa organizacijom Paraolimpijade odneće više novca nego što je to planirano, a sa druge strane za organizaciju Svetskog prvenstva 2013.god. se još uvek bore meksički Puebla i hrvatski Split.\nPre sedam godina (2005.god.) Londonu i Velikoj Britaniji je ukazana čast za organizaciju najprestižnijeg sportskog događaja - Olimpijade 2012.god. Tada je Organizacioni odbor predvideo da potroši 3,8 milijardi dolara za organizaciju cele ove sportske manifestacije. Sada kada smo na korak od Olimpijski Igara, izvesno je da će daleko više novca biti utrošeno u organizaciju. Naime, najveći trošak za sada podnela je britanska vlada (9,8 milijarde dolara) a zatim Londonska lutrija (4,8 milijarde dolara) teOrganizacioni odbor (3,8 milijarde dolara). To je i više od četiri puta više novca od predviđene sume !!! Samo troškovi osiguranja biće duplo veći te umesto početno planiranih 444 miliona dolara biće 870 miliona dolara. Razlog tome je angažovanje umesto 10.000 osoba privatnog obezbeđenja, biti uposleno 23.700 ljudi, te samo za obezbeđenje dnevno po takmičenju će se trošiti 5.500dolara.\nMediji u Velikoj Britaniji su još naveli da se još od Drugog svetskog rata ne pamti više angažovanih vojnika u službi organizacije bilo koje manifestacije u njihovoj zemlji. Takođe će na dokovima Temze biti usidren nosač aviona, koji će biti u pripravnosti da svaku neindentifikovanu letelicu na bilo koji način prizemlji istog momenta.\nDok se Velika Britanija naoružava obezbeđenjem, volonterima, rekvizitima i priprema stadione i hale za Olimpijadu; dotle se na drugoj strani vodi borba oko organizacije Svetskog prvenstva 2013.god. Aktuelni organizatori se još uvek ne znaju i biće proglašen na sastanku Odbora Svetske tekvondo federacije, koji će se održati uoči Svetskog juniorskog prvenstva u egipatskom Šarm el Šeiku (od 04. do 08.aprila).\nU konkurenciji organizatora preostali su meksički Puebla i hrvatski Split, ali će se tek za dvadesetak dana znati ko će odneti tu titulu. I jedan i drugi su grad spremni da ugoste najbolje juniore sveta, mada se stiče utisak da je Meksiko ozbiljnije shvatio prezentaciju Odboru WTF-a. U Egiptu će Organizacioni odbor Meksika biti u sastavu: Juan Manuel Lopez Delgado (Predsednik meksičkog tekvondo saveza), Manuel Youshimatz Sotomayor (glavni direktor Sportskog instituta Pueble) i Jimena Mata (Direktor instituta za sport), ali i Dai Won Moon (čovek zaslužan za pojavu tekvondoa u Meksiku te je ubeležen i u Svetskoj kući slavnih). Sa druge strane Meksiko za prethodne dve godine ima iza sebe uspešnu organizaciju : Kvalifikacioni turnir za Olimpijadu mladih (03. i 04.mart 2010.god. u Tihuani), Svetskog prvenstva za juniore (od 06. do 09.mart 2010.god. u Tihuani), Panameričke Igre (od 14. do 30.oktobra 2011.god., gde su tekvondisti nastupili od 15. do 18.oktobra u Gvadalahari) i sl.\nNadamo se da će ipak Split pobediti u ovoj trci, a usled smanjenih troškova koje će imati Tekvondo asocijacija Srbije pri odlasku te će sve kategorije biti popunjene. Na taj način će omogućiti reprezentativcima svih težinskih kategorija da se okušaju sa najboljim borcima sveta.